«Къарумил боц1и» » Официальный сайт газеты «ХIакъикъат» («Истина»)\nГлавная » Конкурс » «Къарумил боц1и»\nОцените конкурсную работу по 5 бальной шкале\nДобавил(а): progman от 19-11-2013, 01:32\nОгь нуж, гьаб г1умрудул берцинлъи лъач1ел, Рач1а Гуниялде, их щун хадуса, Ч1аго дунялалда алжан бокьарал, Салатавиялъул муг1рузде раха… Сидрат Айтемирова Салатавия – гьеб ккола Дагъистаналъул Севералдег1ан къараб, лъараг1лъиялде г1агараб муг1рузул бут1а. Гьелъул тарихалъул бицине ккани, къоги г1еларо, машгьурал г1адамазул хъвазе ккани, томал лъугьина, т1абиг1аталъул берцинлъиялъул х1акъалъулъ хъвазе ккани, авар мац1алда ругелщинал раг1абазул къадар г1еларо, гьелъул т1абиг1аталъул сурат бахъизе ккани, Рафаэлил кверзукь бугеб пероялъукь дунялалда ругелщинал кьерал лъуни, гьебмехалъги щаклъизе бач1уна гьаб берцинлъи къалмида загьир гьабизе к1веялда. Гьединаб х1икматаб берцинлъи буго Салатавиялъул муг1рузул. Амма дие бокьун буго гьеб берцинлъиялда жаниб х1икмалъилъун бихьулеб «Къарумил боц1ул» х1акъалъулъ бицине. Дир г1агараб росдада цере эхетун ругел Салатавиялъул муг1рузул ахалъуда буго «Тегенто» мег1ер. Гьеб буго риидал г1и-боц1и хьихьулеб, хасалие г1и-боц1уе хер х1адурулеб бак1. К1удадал биценалъ г1емер бихьараб «Къарумил боц1ул» х1акъалъулъ дида г1емер раг1ун бук1ана, амма т1оцебе бихьизе к1удадаца вачиндал, ях1 гьабизе к1веч1ого: «Киб бугеб «Къарумил боц1и?», - ян гьикъана дица, «Тегенто» мег1ералъул борхалъудасан г1ебедеги валагьун. «Ахсуялдаги Иманг1алил росуялдаги гьоркьор ругел дол харил муч1дул рихьулищ?», - ан гьикъана к1удадаца. «Доле дол харибак1алъ бегун буго ганч1иде сверараб Къарумил боц1и», - ян тIаде жубана гьес. Дун г1ажаиблъана. Маргьуян дида ккун бук1араб бицен унго-унголъунги ганч1иде сверараб боц1ул сипатлъун цебе ч1ана. Х1акъикъаталдаги, т1ад ц1ах1илаб зобги сверухъ харил сагабиги гурони гьеч1ел гьал муч1дузде цох1о Аллагьасул х1алк1веялдалъун гурони гьал ч1ах1иял ганч1ал ккезе рес гьеч1еб х1икматаб бицен ц1идасанги байбихьана к1удадаца. «Гьаб лъугьа-бахъин ккана цебе заманалъ, Дагъистаналда ислам т1ибит1изабулел г1асрабаз. Гьел ккола 7-14 г1асраби. Гьаб т1алъиялда гьеб заманалда вук1ун вуго цо кутакалда бечедав, амма къарумлъиялъ жиндир ц1ар т1ибит1араб цо чи. Гьесул боц1ул ц1ун рук1унаналиа гьал цере ругел муч1дул. Доб заманалда ислам т1ибит1изабизе рахъ-рахъалде хьвадулел рук1ун руго вали, шайих мах1ал г1адамал. Аллагьас х1албихьизелъун вук1ун ватила, дов бечедав чиясда рещт1ун вуго гьездасан цо бусурманав чи. Гьоболасул х1урматалда Къарумица хъун буго кету, боц1уда квер хъвазе барахщун. Гьобол рохъоса къват1иве лъугьаравго, гьесул рукъ-бак1,боц1и-панз Аллагьас ганч1иде сверизабун буго. Бихьулищха, бет1ергьанас х1албихьизелъун кьун бук1ун буго Къарумие бечелъи, гьелде т1адеги гьесие абадиялъго къала алжаналъул каваби, щайгурелъул алжан насиб гьабула Аллагьас сахаватазе», - ян лъуг1изе тана к1удадаца жиндирго бицен.\n7-абилеб классалъул ц1алдохъан.\nМуг1алим: Айтемирова Сидрат Назирдиновна.\nК.Г. Нуцаловасул цIаралда бугеб МБОУ «Гимназия культуры мира» Вернуться\nЯСАЛ ХВАРАБ ХУР.Шабулхъощ.Ясазул росу.Бубудулеб гамачIЛъималазул рохел -эбел-инсул талих1


Сириялъ Америкалде гIайиб гIунтIизабуна\nСириялъул машрикъалъул рахъалда гьарурал гьавадул гьужумазул хIасилалда хIукуматалъул лъабго аскарияв чIван вуго, жеги 13 солдат лъукъун вуго.\nТIадтараз гIайиб гIунтIизабулеб буго Цолъарал Штатазул бетIерлъуда гъоркь гьениб рагъ бачунеб коалициялде. Сириялъул къватIисел ишазул министерлъиялъ лъазабуна, хIукуматалъул рагъулаб мархьиялде ичIго ракета биччан букIанин. Гьелда бан рехсараб министерлъиялъ Цолъарал Миллатазул ГIуцIиялде гIарз битIана.\nАмерикалъул командованиялъ жиндир иргаялда абулеб буго жиндир кинабгIаги хурхен гьечIин рехсараб хIужаялда. Аль Джазира телеканалалъе Цолъарал Штатазул аскарияз баян гьабуна, жидеца тIаде кIанцIиял гьарунин рехсараб бакIалда ругел нартил магIданазде.\nГьел магIданал Исламияб Пачалихъалъул контролалда гъоркь ругин. КIудияб Британиялда бугеб Сириялъул инсанасул ихтиярал цIунулеб централъул баяналда рекъон гьавадул кьабиял гьарун рукIана Аяш шагьаралда аскIоб бугеб рагъулаб мархьиялде.


2. Коринфянам 1:19\nК Галатам 1:3\n1. Фессалоникийцам 2:14\n2. Фессалоникийцам 1:2\nГьелдаса хадув Павел щвана Дербиялде ва Листраялде. Тимофей абун цо мурид вукІана Листраялда. Гьев вукІана иман лъурай жугьутІалъул вас, гьесул эмен вукІана грекав. Амфиполалдасан ва Аполлониялдасан ун гьел щвана жугьутІазул синагогаги жаниб бугеб Фессалоникаялде. Цогидал бакІаздаго гІадин, синагогаялъуве ун, Павелица лъабго шамат къоялъ тІатІала жугьутІазулгун гара-чІвари гьабуна Илагьиял ТІухьдузда хъван бугелъул хІакъалъулъ. Гьес гьезда бичІчІизабуна ва бихьизабуна МасихІ хвезе кколев вукІаравлъиги хваралъуса вахъине кколев вукІаравлъиги. Гьес абуна: – МасихІ ккола дица нужее жиндир хІакъалъулъ бицунеб бугев ГІиса. ЖугьутІазул гІемерисел, гьезда божун иманалде рачІун, Павелидеги Силадеги цолъана. Иман лъуразда гъорлъ цІикІкІунисел рукІана гьединго Аллагьасе гІибадат гьабулел грекалги, дагьал рукІинчІо къадру-къимат бугел руччабиги. Гьезда жахІда ккарал жугьутІаз, базаркъотІноре ун квешалщинал гІадамал ракІарун, шагьаралда багъа-бачари лъугьинабуна. Ясонил бакІалде рачІун гьез тІалаб гьабулеб букІана Павелги Силаги жидехъе кьеян. Гьенир гьел ратичІеб мехалъ, Ясонги гьенир рукІарал цо-цо вацалги шагьаралъул бутІрузухъе рехъерхъана. ГІадамаз ахІулеб букІана: – Гьел руго тІолабго дуниял бегуниса бахъарал чагІи! Гьале гьанже нилъер гьаниреги рачІун руго. Гьав Ясоница гьел жиндихъего гьоболлъухъ рачун рукІана. Гьел киналго къайсарасул къануналда дандечІун руго. ГІисайилан цоги парччахІ вугилан абулеб буго гьез! Гьеб хабаралъ халкъалъулги шагьаралъул бутІрузулги рахІат хвезабуна. Гъоркьлъалие гІарацги лъезабун, нахъе риччана гьез Ясонги цогидал муридалги. Павелги Силаги гьеб сордоялъго Бероялде ритІана вацаз. Гьенире щведал гьал ана жугьутІазул синагогаялъуре. Нилъер Эмен – Аллагьасул ва ТІадегІанав ГІиса МасихІил баркатги саламги лъеги Рималда ругел киналго Аллагьасе рокьулел гІадамазда, иман лъуразул агьлулъун лъугьине Аллагьас тІаса рищаразда! Жиндир хІакъалъулъ нижеца – дицаги, Сильваницаги, Тимофейицаги – нужеда Рохалил хабар бицарав ГІиса МасихІица, ай Аллагьасул Васас, киданиги абичІо цин «уйилан», цинги «гурилан». ГІицІго «у» букІана гьесулъ. Нилъер Эмен – Аллагьасул ва ТІадегІанав ГІиса МасихІил баркатги саламги лъеги нужеда. Аллагьасде ва ГІиса МасихІиде иман лъуразул Ягьудиялда ругел жамагІатазе ккараб ккана, вацал, нужееги, Ягьудиялъул жугьутІаз гьезие кьураб гІадинаб гІазаб-гІакъуба кьуна нужееги нужерго халкъалъ. Нилъер Эмен – Аллагьасде ва ТІадегІанав ГІиса МасихІиде иман лъуразул Фессалоникаялда бугеб агьлуялде салам буго Павелил, Силал ва Тимофейил рахъалдасан. Нилъер Эмен – Аллагьасул ва ТІадегІанав ГІиса МасихІил салам ва баркат лъеги нужеда.


«ЛъагIалил чи» абураб премия тIобитIулеб буго Дагъистаналъул интернет-секторалда. Исана гьеб тIобитIулеб буго кIиабилеб нухалда. Жалго премиялъул гIуцIарухъабаз гьеб халкъияб премия кколин ва мустахIикъал тIаса халкъалъ рищулин абулеб буго, амма халкъалъ гьеб нахъчIвалеб буго.\nПремиялъул гIуцIарухъан, «Реальный Дагестан» абураб проекталъул нухмалъулев Исрафил Исрафиловас баян гьабухъе, гьеб кколеб буго жамгIияталъул гIумрудул батIи-батIиял сферабазда жигарлъи ва лъикIал хIасилал лъагIалида жанир рихьизарурал гIадамал тIатинариялъл мурадалда тIобитIулеб жо. Исана гьеб премия лъазабун бугила халкъияблъун, мустахIикъал халкъалъ тIасарищулел рукIиналъ. Кинал критериязда рекъон цо хасаб номинациялде чи восулев ва лъица сияхIал гIуцIулелали гьадин бицана гьес «Эркенлъи» радиоялъе.\nИсрафил Исрафилов: «Щибав кандидат вищулаго хIисабалде босула гьесул жигарчилъи, гьабулеб хIалтIи, пайда, рахмуялъул ишал. Гьеб конкурс цин халкъалъ гьаркьал кьун халатбахъине буго 5 ноябралде щун, хадуб хасаб экспертазул комиссиялъ, щибаб номинациялда бищун гIемер гьаркьал щварал лъабго чиясда гьоркьосан тIаса вищие вуго цо чи, ва хIасилал лъазаризе руго декабрь моцIалда».\nПремиялда бихьизабун буго чанго номинация: «ЛъагIалил министр», «ЛъагIалил кIочIохъан», «ЛъагIалил журналист», ЛъагIалил блогер» ва цогидал. «ЛъагIалил жамгIияв хIаракатчи» абураб номинациялда вихьизавун вугев жамгIияв хIаракатчи Шамиль Хадулаевас абулеб буго жинда бичIчIуларин, кин цогIаги жамгIияб данделъиялда, хIалтIулъ рихьичIел чагIи гьеб номинациялде ккаралалицин. Жиндие цIар нахъе хъвагIазецин бокьилаанила гьенисан, щай гурелъул гьединал гьаркьал кьеяз жамгIият бикьакълъизе гьабулелъул, жамгIиял хIаракатчагIи кидаго цойидасан рукIине кколин бицана гьес «Эркенлъи» радиоялъе.\nШамиль Хадулаев: «Гьеб гьаркьал кьеялда руго гIумруялъго рихьичIел, рагIичIел гIадамал. Масала, жамгIияб хIаракатчийилан абун руго цониги данделъиялда, цониги жамгIияб хIалтIулъ гIахьаллъичIел чагIи. ЛъагIалида жаниб 50-60 данделъи букIуна жамагIатчагIазул, цониги нухалъ рихьичIел чагIи руго гьенир рехсон. ХIикмалъула дун. Дица дун гьенисан нахъе хъвагIайилан тIалаб гьабулеб буго, щай гурелъул, гьабулеб хIалтIиги жамгIияб хIалтIиги дица гьабула гьел гьаркьазе гIолон гуреб, гIадамазе гIолон. Гьеб цIакъ объективияб рахъ гьечIеб жо буго. Гьазие кьейила гьаркьал, дозие кьейила хъвадарун, щалалицин лъаларел гIадамазе гьаркьал ракIарулел руго цо чIагIи».\nАраб соналда «ЛъагIалил чи» абураб премиялда «ЛъагIалил журналист» номинациялда гIахьаллъарав МухIамад БисавгIалиевасул пикруялда гьеб кинабго буго цо хасал къокъабаз премияги багьанаде бачун гIарац гьабизе бахъараб жо.\nМухIамад Бисавалиев: «Объективияб гьеб гьечIо, гьеб буго цо хасал чагIаз жидеего гIарац гьабизе гьабулеб гали. Бищун цIикIкIун гьенир 300-400 чи гIахьаллъула, гьелги рукIуна рецц-бакъ къваригIарал тIадагьал чагIаз гьазда-дозда гьарун, жидеего кьезарурал гьаркьал. Масала, араб соналда дун дидагоцин лъачIогон «ЛъагIалил журналист» абураб номинациялда вихьизавун ватана, цогидал щалалицин лъаларел гIадамалгун. Дица гьарана дун нахъе вахъейин гьенисан, амма дир тIалаб тIубачIо. Исанаги гьеб номинициялда тIоцересел кьерда ругел гIадамал дида гIумруялъ рагIарал чагIицIин кколаро. Гьеб буго гIадамал гуккизе хасал чагIаз жидерго интересазда гьабураб жо».\nХалкъиябин абулеб бугин гьеб премиялде, амма жакъа халкъ гьелъул кIваралда гьечIин, гIицIго цо рахъ бугин гьелъул лъикIаб, кигIан пайда гьечIев чи ватаниги гьенив бергьунев, гьев чи жамгIияталда лъалин, цинги гьесдаса халкъалъ тIалаб гьабизе бугин щиб ва кин гьесухъа бажарулебалийин рикIкIунеб буго журналист МухIамад МухIамадовас.\n«ЖамгIияв ХIаракатчи» абураб номинациялда вихьизавун вугев хIаракатчи Булач ЧIанкIалаевасул пикруялда, гьеб премия гьаби лъикIаб пикру буго, амма гIумруялде бахъинабиялда тIасанкIалъаял гIемер ругила. Техникиял гъалатIал риччан ругила гIуцIарухъабаз гIемер.\nБлоггер ва социалиял гьиназул жигарав гIахьалчи Камал Салмановас бицухъе, гьеб премия релълъунеб буго рецц-бакъалъул ярмаркаялда.\nКамал Салманов: «Халкъиябилан цIар бугеб гьеб гьаркьал кьеялда бан дир пикру кинаб бугебин абуни, дида гьенир рихьана хIакъикъаталдаги мустахIикъал гIадамал чанго чи, амма гьеб премиялъе гуреб гьез гьабулеб хIалтIи бугеблъи лъала дида. ГIаммаб куцалда, гьеб буго фарс, Теккерейил асаралъул цIар хисизабун абила гьеб рецц-бакъалъулги кIигьумерчилъиялъулги ярмарка бугин».\nГIабдурашид СагIидовасул пикрялда лъагIалил чилъун рикIкIине кканани, цин гьев мусахIикъав вукIине кколев вуго гьеб цIаралъе. Цого цо интернеталда хъвай-хъвагIаял гьарулел, амма кинабниги батIияб бихьулеб хIалтIи гьечIел чагIазе гурила гьеб цIар кьезе кколеб.\nГIабдурашид СагIидов: «Пуланав чиясда лъагIалил чийилан абизе кканани, гьесул нахъа тараб лъалкI букIине ккола, гьелда рекъараб хIалтIиги, гьеб хIалтIи тасдикъ гьабулеб хIужаги. Интернеталда гьарурал хъвай-хъвагIаязухъ кьолеб жо гуро гьединаб премия букIунеб. Интернет абула годекIан бугин, амма росулъ годекIан гуребги букIуна росу рагIалда лъимал расандулеб бакIги. Гьелда релълъуна интернетги, фейсбукги, бокьарас бокьараб хъвалеб, бокьараб бицунеб. Гьелъ, интернеталда гьарурал хъвай-хъвагIаял кколаро хIужалъун чи мустахIикъавлъун рикIкIиналъе».\nЦогидал, цIех-рехалда гIахьаллъарал дагъистанияз загьир гьабуна пикру, гьеб премиялда рихьизарурал чагIазул аслияб къадар бугила социалиял гьиназда гIемер паркъулел гIадамал. ХIакъикъаталдаги мустахIикъал чагIи гьенир дагь ругила. Лъица гьел тIаса рищаралиги бичIчIулеб гьечIила.\n«Рецц-бакъалъул ва кIигьумерчилъиялъул ярмарка…»


"Гуржи-магIарулазул" къисмат » Региональная Национально-Культурная Автономия Аварцев Дагестана\nГлавная » Общество » "Гуржи-магIарулазул" къисмат\nГуржиялъул Къварели районалда магIарулазул лъабго росу буго: Тиви, Чантлискъури ва Сарусо. Гьенире гочун рукIана ЦIунтIа районалъул БежтIа, ХашархотIа ва Кьадал, гьединго ЛъаратIа районалъул Анцухъа магIарулал. Звиад Гамсахурдия Грузиялъул бетIерлъуде вачIараб мехалда, магIарулазда жидерго ватIаналде тIадруссаян лъазабуна ва лъабабго росдал гIадамал Дагъистаналде гочине хIажаталлъун ккана. Гъизляр, Гъизилюрт районазул росабалъги МахIачхъалаялдаги гIумру гьабизе байбихьана гьез. Амма киналго гуро гочарал - гIемерисезул гьединаб рес ккечIо ва умумузул ракьалдаго хутIана. Дагъистаналде гочун рачIаразеги бигьаго букIинчIо цIияб бакIалда магIишат гIуцIизе.\nДагъистаналде тIадруссарал "гуржи магIарулазул" масъалаби дагьал рукIинчIо. ЦIализе, хIалтIизе, больницаялде ва цогидал бакIазде ине ккани, гьездаса "Россиялъул гражданин" кколилан хъвараб кагъат тIалаб гьабулаан. Нилъерго гьанир гIуразухъацин, 1992 сон щвелалде гьарурал ругони, гьединаб кагъат тIалаб гьабулаан. "Нилъергоязде" дагьабниги лъикIаб бербалагьи букIун батани, Гуржиялда гIуразул ургъел-къварилъиялъухъ гIенеккулев чиго вукIинчIо. АхIвал-хIал лъикIалдехун хисизе байбихьана Гамсахурдия нахъе ун хадуб. ГьабсагIаталда Грузиялда хутIарал магIарулазул къисматалъул бицун нижеца гара-чIвари гьабуна дагьав цевегIан гьениве щун вукIарав филологиял гIелмабазул доктор АхIмад МуртазагIалиевасулгун.\n- Грузиялде сапар бухьиналъе гIилла щиб букIараб?\n- МагIарулазул автономия гIуцIарал церехъабаздасан дида рагIана гьенибе ине къокъа хIадурулеб бугилан. Гьезда цадахъ дунги вахъана сапаралъ. Сарусо росдал цIар хисун батана: гьелда Шорохи абун лъун буго гуржияз. 1990-абилел соназдаса хадуб Гамсахурдиял политикаялъул хIасил ккола магIарулал гьениса гочинари. Гьел гочана Стальскиялде, Шушановкаялде, МахIачхъалаялде ва цогидал бакIазде. ГIолохъанаб гIел Дагъиста-налде, Россиялде ва Грузиялъул шагьаразде гочун буго. Росабалъ, аслияб къагIидаялда, хутIун руго хералги, руччабиги, лъималги. Ниж щибаб росдал гIадамалгун дандчIвана.\n- Кинаб ахIвал-хIалха гьениб бугеб? Кинаб асар гьабураб гьел дандчIваяз?\n- РакIбакъвазабураб хIужалъун ккана цолъи гьечIолъи. ГIемерал масъалаби руго: социалиял, миллиял, лъай кьеялъул, диниял. Гьел тIуразаризе ккани, къваригIуна цолъи. Гьеб гьечIо - гьечIо цоккурав, киналго хадур рилълъунев цевехъан. КIиабизе, гьел росабалъ интеллигенция хутIун гьечIо. ГIемерисел Дагъистаналде гочун руго.\nЛъабабилеб, лъабго школалде щвана дун. Цебе гьел школазда цIали гIурус мацIалда гIуцIун букIана. 1975 соналда гуржиязул магIарулазухъе щварав ХIамзатил Расулица, Э. Шеварднадзегунги дандчIван, рес щвана гьенир ругел магIарулазе школазда рахьдал мацIалъул дарсал кьезе. Расулил баракаталдалъун Тиви росулъ лъабтIалаяб минаги бана школалъе. Доб заманалда Дагъистаналдаса методикиял ва цIалул тIахьал ритIана доре, дарсал кьезе учительзаби хIадурана.\nГьабсагIаталда кинабго гуржи мацIалда гIуцIун буго: къватIазда чIварал игIланазда тIад гьарурал хъвай-хъвагIаялцин гуржи ва ингилис мацIазда руго. Рахьдал мацIалъул дарсалги кьолел руго: анкьида жаниб кIиго-лъабго сагIат буго гьелъие, амма дарсалги цIалул планазде росун гьечIо. Щайилан гьикъидал, гуржияз абулеб буго диплом кодоб бугев махщелчи къваригIунилан. Гьединав чи цо ватана - 1979 соналда ДГУ лъугIизабурав Сарусо росдал школалъул директор МухIамад.\nЧантлискъури росулъ магIарул мацI кьолев ватана МухIамадов Рамазан - мацIги лъикI лъала, амма гьев вуго ветеринар. Школалъул директорги вуго МухIамадгIалиев МухIамад - Телавиялда пединститут лъугIарав, гьес кьола гуржи мацIалъул дарсал. Тиви росулъ йиго ункъо чIужугIадан-учительзаби, школалъул директор Георгий - гуржияв. МагIарулаздехун лъикIаб бербалагьи бугев чи ватана гьев.\nАмма школазда цIалул тIахьазул, методикиял алатазул гIолеб къадар гьечIо. Анкьида жаниб кьолеб кIиго сагIаталъ, балагьараб мехалъ, кIудияб асарго гьабулеб гьечIо лъималазе. Дир хIисабалда, А. ХIамзатовас шагьаралъул школазе хIадур гьарурал тIахьал дандеккезе бегьула дозие. Амма гьел тIахьал гьанирги гьечIо гIураб къадаралда.\n- Нилъер маданият цIунун хутIун бугищ доба?\n- Кин гьеб хутIулеб? Дин буго цIакъ загIипго. Тиви росулъ мажгит базе цо хъизаналъул бакI буго бихьизабун. Гьел жалго Дагъистаналде гочун ругила, гьезухъа ихтияр босун бахъунарого бугила. Ниж тIадруссунаго, рагIана гьезухъа ихтияр щванилан. Жи-дерго росулъ мажгит базегIан гIураб къуват бугел гIолохъаби гIезегIанго руго Тивиялда. Гьеб гуребги, гьезие кумек гьабизе хIадур вуго цо рес бугев туркавги. Гьевгунги дандчIвана дун. Кинабго жо бараб буго жалго тивисезда, гьезул хIаракаталда, цолъиялда.\n- Тиви росу бакьулъ хъанчги лъун мажгит базе гьукъулеб бугин бицунеб рагIун букIана. БитIараб бугищ гьеб хабар?\n- Сундул хIакъалъулъ бицен кканиги, магIарулазде дандечIарал гуржиял нижеда гьенир ратичIо. Тиви росулъ мажгит баялде дандечIун гьечIо Къварели районалъул нухмалъулелги. Гьез абулеб буго жидехъе мухIканал баянал кьейин гьеб суалалда тIасан. Гамсахурдиял заманалда Тиви росдал жамагIаталъул цIолбол ахал рукIараб бакIалда минабиги ран, гьенире гочинарун рукIана Аджариялдаса гуржиял. Мех балелдего, гьел нахъе ун руго ва гьенире батIиял гуржиял рачIун руго. Гьез жал чIараб бакIалда батIияб цIар хъвараб игIланги чIван буго ва Тиви росдал лъимал расандулеб, футбол хIалеб майдан бакьулъ кIудияб хъанчги чIван буго. Гьебги ва цогидал суалалгун Тиви росдал цевехъан Бадрудинги, цадахъ чанго вакилги дандчIвана Грузиялъул интеграциялъул ишазул министргун. Киналъулго бицана, гьез нижер пикру рази-ракиго къабул гьабуна. Гьесда лъалеб батана Рамазан ГIабдулатIипов президентлъун тейги, гьев ЛъаратIа мухъалдаса вукIинги.\n- МагIарулазул гIумру лъикIлъизабиялъе гьаризе ругел тадбиразул бицинчIищ дандчIваялда?\n- Бицана. МагIарулазе цIализе шартIал гIуцIизе ругилан рагIи кьуна министрас. РукIа-рахъиналда хурхарал масъалабиги тIуразаризе тIаде босана. Нижеца Тиви росдал школалда жамагIаталъул вакилзабиги ракIарана, киналго масъалабазул хIакъалъулъги гара-чIвари гьабуна.\n- Кинал тадбирал тIоритIизе ракIалде ккараб сапаралдаса тIадруссун хадуб?\n- Доре ритIизе ккола цIалул тIахьал, методикиял алатал. Дин цебетIеялъе квербакъилъун ккела цогIаги динияб хъизан (рос-лъади) добе битIи. Руччабазда, ясазда Къуръан малъилаан чIужугIаданалъ, бихьиназе динияб тарбия кьелаан бетIергьанчияс. Дагъистаналда ругел гуржиялги ракIарун, цо данделъи тIобитIизе ракIалда буго: цоцазда лъикI лъазе, гьудуллъи щула гьабизе, гьезул масъалаби тIураялъе квербакъизе гIоло. Гуржиязулгун дагъистаниязул маданияталъулал бухьеназул бицунел асаразул тIахьал басмаялде рахъизе ният буго.\nИсточник: ХIакъикъат газета\nОпубликовал(а): nkaa, 14-05-2013, 18:25. Просмотров: 3527


Савченкохъе Украиналъул тохтурзаби риччан руго\nУкраиналъул тохтурзаби риччан руго Москваялъул туснахъалда йигей Надежда Савченкохъе. Гьедин лъазабуна жиндирго Твиттералда гьелъул адвокат Марк Фейгиница. Гьеб баян уяблъун гьабуна Украиналъул къватIисел ишазул министерлъиялъги.\nЦебе гьелъул адвокатаз лъазабулеб букIана Савчекохъе Украиналъул тохтурзаби риччалел гьечIин ва жидеда ракIалда бугин гьеб хIужаялда тIасан Россиялъул Генералияб прокуратураялде гIарза хъвазейин.\nГьеб ситуация лъикI лъалев чияс «Интерфаксалъе» бицун буго Савченкохъе тохтурзабириччалел рукIинчIин Россиялъул къватIисел ишазул министрелъиялда къачIарал ва гьелъухъе ине гьезие ихтияр кьолел хасал документал гьезухъ рукIинчIогойин.\n80 къоялъ ракъи лъазабун йикIана Надежда Савченкоца лъазабулеб букIана жиндихъе Украиналъул тохтурзаби риччачIони жинца ракъи лъазабиялъул акция цIидасан байбихьизе бугин. Украиналдаса йоржарухъаралда гIунтIизабулеб буго Донбассалда Россиялдаса кIиго журналист хвеялъулъ гIахьаллъи букIиналъул гIайиб. Гьелъ жинда гIунтIизарулел киналго гIайибал нахъчIвалел руго.


Шималияб Кавказ, Январь 11, 2013 page pageno\n«КъватΙисел пачалихъазул агентазде» чан байбихьана\nШималияб Кавказалъул федералияб округалъул Генпрокуратураялъ Юстициялъул министерлъиялда гьарулеб буго Чачан ва Гъалгъазул республикабазул коммерциялъулалгурел гΙуцΙиязул экстремизмалде хурхен букΙиналъул рахъалдаса хал гьабеян. Гьеб идараялъул бетΙер Алексей Цукановасе лъазе бокьун рагΙула, кин гьел гΙуцΙияз хвезабулеб бугеб къватΙисеб пачалихъаздасан бачΙунеб гΙарац. Цукановас лъазабулеб буго, гΙицΙго цебесеб соналда Чачан республикаялъул коммерциялъулагурел гΙуцΙиязе щванила 97 миллион гъурущила, Гъалгъазаул республикаялъул гΙуцΙиязе – 9Ι миллион гъурущ. Нилъеда лъазе кколила кибе гьеб гΙарац унеб бугебали.\n«Элитабазда» Хлопонин гΙицΙго финансазул лоббистлъун вихьулев вуго\nРоссиялъул президентасул хъулухъалда вукΙаго 20Ι0 соналъул Ι9 январалда Дмитрий Медеведвас Жанубияб федералияб округалдасан бутΙа батΙа гьабун Шималияб Кавказалъул федералияб округ гΙуцΙиялъул хΙассилалда экономикиялгун политикиял бухьенал рихханила регионалдаян, риккунеб буго «Южный Федеральный» абураб газетаялъул редактор Максим Федоренкоца. Аслияб къагΙидаялда гьесул пикраби данде кколел руго россиялъул Пачалихъияб Думаялъул депутат, жамгΙияв хΙаракатчи ГΙабдулатΙипов Рамазанилгун.\nСветлана Анохина: "Журналистал декораторал гуро"\nЧачан республикаялъул бетIер Къадыров Рамзаница буюри кьуна республикаялъул имиджалда тIад ургъун, хасал сайтал рагьизе. Дагьалъ цебе Дагъистаналъул бетIер МухIаммадсалам МухIаммадовасги журналистазде абулеб букIана Дагъистан лъикIаб рахъалдасан бихьизабизе гIаммал гьабеян.\nДагьалъ цебе Краснодаралъул губернатор Александр Ткачевас краялдасан кавказалъулал нахъе иналде ккезариялъе гьаризе ракІалда ругел тадбиразул бицунеб лъазабиялъ, россиялъул жамгІияталда жанир рагъаризаруна жигарал бахІсал. Гьанже информациялъул алатазда, интернеталда гьеб тема буго бищунго актуалияб.\nРитΙухълъияде Страсбургалдасан гурони нух букΙунарищ?\n«Правовая Инициатива» абураб инсанасул ихтиярал цΙунулеб идараялъул Москваялда партнер «Астреа» гΙуцΙиялъул хΙисабалда Европаялъул инсанасул ихтиярал цІунулеб диваналде (ЕСПЧ) бищунго гΙемер хитΙабал гьарулел руго Россиялдаса.\nРоссиялъул ЖамгIияб палатаялда ракIалда буго Краснодаралъул ракьалъул губернатор Александр Ткачев хIалхьиялде витIизе тIалаб гьабизе президент Владимир Путинидаса. Гьеб тIалаб хурхараб буго Ткачёвас гьал къоязда гьабураб лъазабиялда. Гьесда ракIалда буго Краснодаралъул ракьалдаса Шималияб Кавказалъулал нахъе гъезелъун яги гьезие гIадлу гьабизелъун полициягун рекъон хIалтIизе хъазахъазул хасал къукъаби гIуцIизе.\nХисардулеб диван яги ватІан тун къватІиб балагьизе кколеб ритІухълъи…\nМиллияб рокьукълъи бижинабиялъул гІайиб жинде гІунтІизабулев Гъарачайгун Черкессиялъул Технологияб академиялъул хІалтІухъан Касаев ДалхІатида бан Черкесскалъул диваналъ къотІана І00 азарго гъурщил гІакъаялъул хІукму. Амма диваналъ гьеб хІукму тІубазабиялдасан эркен гьавуна гьев, гІайиб гІунтІизабун хадуб цІараб заман лъугІун букІиналда бан. Нижер редакциялъе баянал кьолаго Касаевас абуна, рокьукълъиялъул гІийиб жинде гІунтІизабунила макъалабазе гІоло, амма гьеб историялда нахъ бугила рецІел босиялъул ишарайин.\nДагъистаниязе «хIикматаб» улкаялъул асар\nДагъистаналда ахираб заманалда тIоритIулел митингал ялъуни гIадамал рикъиялде данде рукIуна ялъуни коррупция тIагIинабигун ракьалъул суалазда хурхарал рукIуна. Гьеб кIиабилеб магIнаялъул митингазда гуржиязда кумек гьарарал ахIиялги рукIунин хъвалеб буго «Регнум» сайталъул редактор хисулев Константин Казениница гьал къоязда кьураб макъалаялда.


КВН-щиктурал къахъярчийсса хъуннасса даву |\nКВН-щиктурал къахъярчийсса хъуннасса даву\nМайрал 1-нния тиннай жулва билаятрал кинотеатрдаву ккаккан дуллан бивкIунни «Спасибо деду за Победу!» цIанилусса комедиялул журалийсса фильм.Мунил автортуращалсса, мунивух гьурттуну бивкIминнащалсса хьунабакьаву хьунни уттигъанну «Дагъусттан» РИА-лий.\nТеймураз Тания, Оьмар Аьлибуттаев, ХIажимурад Набиев дяъвилиясса кинораву\nПресс-конференциялий гьуртту хьунни фильмрал автор, режиссер, сценарист, агьамми роллавасса ца дургьусса Теймураз Тания (буккултрава чIявуминнан ва кIулссар КВН-лул «Нарты из Абхазии» командалува), автор ХIажи Атаев (КВН-лул «Сборная Дагестана» командалувасса), актертал Оьмар Аьлибуттаев (КВН-лул «Сборная Дагестана» командалувасса) ва ХIажимурад Набиев (КВН-лул «Махачкалинские бродяги» командалувасса).\nЧIявуминнан бюхъай пикри хьунгу, хъярчру буллалисса, къабунияласса КВН-щиктураща ххишала бакъа бунияласса Хъун дяъвилиясса ци кинори ласун бюхъайсса тIисса. Теймуразлул бувсунни ва фильм сивсуну ккалли дуван бюхъайшиву автобиографиялул фильмран, сюжетрал гьанулун лавсъсса тарих цалва кулпатраву хьусса иш бушиву. Ва фильм ласунсса пикри хъинну хъунмасса хIаллай бакIраву щурущи бувну ивкIун ур ва. Уттинин цайми кинордавух гьурттуну ивкIхьурчагу, хасну ва пикри щаллу баншиврул Теймуразлул къуртал бувну бур режиссер шайсса курсру.\nМуния махъ ХIажи Атаевлущал сценарийлул ялув пикри буллай, зий дачIи шин дурну дур. Теймуразлул ва фильмраву дургьуну дур жагьилнийсса цала ттаттал роль.\n— Му дугьаншиврул, ттун 12 килорал илтIа хьун багьуна, цанчирча хIакьсса абхазнай чаргас кIичIру бувкIун бикIан аьркинну тIий. КIичIру ххуйну къабучIарчагу, лавай лавсъсса ссихI махъунмай ласун захIмат хъанарчагу, цукун-бунугу бучIан бювхъуна», — хъяй, буслай ур Теймураз.\nДагъусттаннал жагьилтал ва фильмравун цукун багьссар тIисса суалданухун, Теймуразлул бувсунни шивусса цаппарасса роллу хасну миннан кусса кунна чирчуну диркIшиву. Мисалдаран, Гитлердул рольданий ХIажимурадлуяр авкьуну цама къаикIантIишиву, мунияту цаманал пикривагу къабувшиву, шяраваллил оьрчIал рольгу Оьмардуща кунна ххуйну дугьан щищакIуй къахьунтIишиву.\nВа фильмравусса цалламур гьурттушиндарая кказитрал буккултрахь ялунсса цания-ца номерданий бусантIиссар жула лакку оьрчI Оьмар Аьлибуттаевлул.\nПредыдущая записьЛагерьдай игьалагантIиссар 17 азара дуклаки оьрчIСледующая записьСевастополь тархъан баврин хасну


«Экcпрессалъ» талавур гьаруразул хьул Путиниде буго\nСбербанкалдаса 260 миллион гъурущ бикъаралъухъ туснахъалъул анкьго сон кьуна Сулейман-СтIал мухъалда гьеб банкалъе нухмалъи гьабулев вукIарав Ахадулаевасе.\n«Экпрессалъ» буголъиялдаса махIрум гьарураз президентасде хитIаб гьабулеб буго\nДагъистаналъул прокуратураялъ лъазабухъе, Сулейман-СтIал мухъалъул Къасумкент росулъ букIараб Сбербанкалъул нухмалъулес 2014 - 2015 соналъул май моцIалде щвезегIан бикъун буго банкалда гIадамаз цIунун букIараб 260 миллион гъурущ.\nЦIех-рех унебгIан заманалда гьеб гIарцуда гьоркьосан 158 миллион гъурущ нахъбуссинабунилан лъазабулеб буго прокуратураялъ. 27 апрелалда МухIарамкент мухъалъул диваналъ кIиго статьяялда рекъон гIайибги гIунтIизабун, гьев гIайибиявлъун рикIкIана ва гьесие кьун буго анкьго сон туснахъалъул.\nДагъистаналда рукIарал банказул нухмалъиялдаса чагIаз гьениб гIарац лъун букIарал чагIи махсароде кквеялъул хIужаби гIемер руго. Мисалалъе, кIудияб ахIи-хIур бахъинабунилан абизе бегьула Дагъистаналда букIараб «Экспресс» банкалъ махсароде ккун миллионал гIарцудаса ратIалъарал бизнесчагIаз, Россиялъул Президент Владимир Путинихъе хъвараб кагъаталъ. «Экспресс» банк Дагъистаналда къана 2013 соналъул январалда.\nАмма гьениб гIарац цIунун букIарал гIадатиял гIадамазде дандеккун жидер ахIвал-хIал дагьаб батIияб букIанилан бицана «Эркенлъи» радиоялъе Путинихъе кагъат битIаразул цояв МахIачхъалаялдаса бизнесчи ГьиматхIажиев Темирханица. Гьаниб баян гьабизе кколин жиндицаги пишацоязги гьениб цогидаз гIадин гIарац цIунун букIинечIеблъи.\nЖидер гIарац букIанин гьеб банкги гьоркьохъанлъун ккун тIокIаб чIечIого хIалтIулеб. Жиндица хIажатаб къайи-цIа босизе гIарац битIулаанин гьеб банкалдаса, дица гьабураб хIалтIухъ гIарацги пуланаб бакIалдаса гьебго банкалде бачIунаанила. Ахирисеб нухалда гьедин гIарцул операция гьес гьабун буго 2012 соналъул декабралда.\nБанкалдаса гIарацги битIун, хъизангун цадахъ хIухьбахъизе Дубаялде ун гьениса нахъвуссун щвараб мехалъ батун буго гьесда «Экспресс банкги къан, кIудияб ахIи-хIур бахъун. Чанго къоялдасан абуни Темирханида лъан буго гьасулги, гьасулго пишацоязулги кинабго гIарац бикъун букIин.\nГьиматхIажиев Темирхан: «Микьабилеб январалда гьатIан къоялъ, тIубараб Россиялда кинабниги банк хIалтIулареб къялъ гьез дир цIаралдаса бахъун буго ункъо миллион гъурущ гIарац. Къануналда рекъон цо миллионалдаса цIикIкIараб гъурущ цо къоялда жаниб бахъизе ихтияр букIунаро цониги банкалъул, гьез ункъо миллион бахъун буго дир цIаралдаса. Гьеб жо букIине рес гьечIеб жо букIин бихьулеб гьечIищха. Дица абуна гьезда рихьизаре цониги видеокамераби дица гIарац бахъараблъи бихьизабулел.\nГьел камераби рекъезарун рукIунелъул киса-кирго гьенир. Банк къарабго гьелъул буголъиги бичун гIарац гадамазухъе тIадбуссинабизе ккола АСВ абураб идараялъ. Гьелда ракIги лъун дунги вукIана, щибинха гьабилеб ункъо миллион тIагIин гурони тIокIаб къварилъи бихьугегиянги абун. Хадуб АСВ ялда вугев божарав цо васас абуна дида Экспресс банкалдаса жидеца рукIкIен гIанасеб жоцин босичIила, нужее гьелдаса щвезе жоги гьечIила.\nГьебмехалъ дица ракIарана гьеб куцалъ махсароде ккурал киналго дунго гIадал бизнесчагIи. Гьанже руго ниж щиб гьабилебилан абураб суалгун хутIун. Киналго нижер миллионал руссинарун руго Арбитражалъулаб диваналъ кьураб цо кагътил тIамчиде. Киналго къуваталъул идарабаги, цIех-рехчагIиги руцIцIухIун чIун руго. Гьебмехалъ нижеца хIукму гьабуна президентасухъе кагъат хъвазе. Жакъа ниж божулел чи хутIун гьечIо улкаялда, цохIо Путин гурони».\nТемирханго гIадин гьединаб куцалда гIарац гьоркьор арал жеги гIемерав чи вуго жакъа МахIачхъалаялда. Гьезул цо-цоязда гьеб кинабго хIехьон бажаричIин, мухIкан гьаричIел баяназда рекъон гьезул цо-цояз жидецго гIумруялъе ахир лъун бугилан абулеб буго Темирханица.\nГьиматхIажиев Темирхан: «Гъол гIолохъабазда ракIгурхIула дир цIакъ. Дирги кинабго магIишат хIурудахъ ана. Банкалда цохIо гьеб ункъо миллион гуребги, къватIиса хIукуматалде къайи босизе битIараб гIарацги ана дир гьоркьоб. Налъабазда жанив къан вукIун, гьанжего гьанже вачIана дун рукIалиде.\nДида цадахъ рукIарал гIолохъабазул 40-50 миллион гъурущ ана гьоркьоб. Гьезул букIанщинаб магIишат ана хIурулъ, хъизамал риххана, жалго руго налъукь къан унти ккун, квешаб хIал буго жакъа.\nДирго кинабго бизнес чIана. Хадубккун щибниги гьабизе ракIалдаги гьечIо, цохIо хъизам-лъимал хьихьизе гIарац щвани гIун буго. Нахъойги гьеб бизнесалде гьоркьове лъугьине ракIалда гьечIо, цоги гьеб «Экспресс» гIадаб бетIерунти щвезейищ?».\nГьел киналго цолъизеги цолъун гьанже гьез кагъат хъван буго Владимир Путинихъе. Жиндирги гьезулги аслияб мурад гьеб гIарац нахъбуссинаби гурин бугеб, жидее къваригIун бугин жидер гIарац бикъанщинал гIадамазе мустIахIикъаб тамихI гьабийилан абулеб буго ГьиматхIажиев Темирханица. Экспрессалда рукIарал гIадамал жакъа цоял Сбербанкалда хIалтIулел, цогидал абуни къватIиса хIукуматалда ругин.\nГьиматхIажиев Темирхан: «Щиб гьабун рачунел цо банк тIатIала биччараб гIадамал, цогидаб хIукуматалъул банкалде хIалтIизе? Сбербанкги щущахъ биххизабизейищ гьел гьенире рачунел? Гьединго нижее лъазе бокьун буго кибе араб «Экспрессалъул» букIараб кинабго магIишат, буголъи, гьезул офисал? Кире гьел арал?\nГьебгицин телин, щай гьел чагIи жалго тун ругел? ГIарацниги телин, Аллагьас гьедин хъван букIун батила, сахлъи бугони тIокIаб жо кIваричIо дие. Щай гьел чагIи жанир лъаларел, хири-хириял автомобилазда рекIун, жегIолел гьел щай тун ругел? Гьеб буго ниж киназулго ццим бахъинабураб жо».\n«Экспресс» банкго гIадин гIадин ахираб кIиго-лъабго соналда жаниб Дагъистаналда рукIанщинал хIукуматалъул гурел киналго банкал къана республикаялда. Изну гьечIого яргъидгIуцIаразул къукъаялъе гIарац биччалеб букIанилан абурабги гIайиб гIунтIизабулеб букIана гьезул цо-цоязде.


Малъараб гурони лъазе гьечIо\nБице дурго кIудадал - рагъул гIахьалчиясул хIакъалъулъ\n2016 соналъул 16 сентябралда къватIибе биччараб (№37) «ХIакъикъаталъул» 15 гьумералда букIана «Щивго кIочене теларо, щибго кIочене биччаларо» абулеб цIаралда гъоркь бахъараб дир макъала. Гьеб букIана газеталъул редакциялъ школазул цIалдохъабазде гьабулеб хитIаб. Гьелда хъван букIана: «Рагъда чIваралги, гьениса тIадруссун хадур хваралги, тылалда хIалтIулаго, бергьенлъи гIагар гьабуралги чагIи нилъее ккола рагъул бахIарзал. Жакъа гьел цереса индал, цIигьабизе ккола «Щивго кIочон гьечIо, щибго кIочон гьечIо» абураб ахIи. КIудияб ВатIанияб рагъул гIахьалчагIи -нужерго кIудадабазул хIакъалъулъ бицине нужеде-гьезул ирсилазде ирга щвана. ЛъикIаб тадбир ккола «Хвел гьечIеб полк» абун, рагъда хварал бахIарзазул сураталги росун, шагьаразда, районазда ва росабалъ тIоритIулел тадбирал. Амма гьеб ккола лъагIалида жаниб цо нухалда - Бергьенлъиялъул къоялда тIобитIулеб тадбир. Хадуб щибха гьабизе бугеб, кинха нилъеца ракIалдещвезаризе ругел гьезул цIарал, кин загьир гьабизе бугеб гьездехун бугеб адаб-хIурмат?! Гьеб жавабияб хIалтIулъ жигараб гIахьаллъи гьабизе ккола рагъул гIахьалчагIазул наслабаз».\nГьеб тадбиралъул аслияб магIна букIана «ХIакъикъаталъул» гьурмаздаса цIалдохъаби жидерго кIудадабазул хIакъалъулъ бицине ахIи. Лъазабун букIана гIисинал мухбирзабазда гьоркьоб къецги. КигIан бокьичIониги, абизе кколеб буго, ватIан бокьиялде лъимал куцалеб гьеб тадбиралде кIвар кьечIо я районазул лъайкьеялъул управлениязул начальниказ, я школазул директорзабаз, я школлъималазе тарбиякьеялъул иш тIубалел гьезул заместителаз. Гьединлъидал цIалдохъабаз нижехъе битIунго бачIинего бачIана анцIго макъала. Гьезие къимат кьуна редакциялда гIуцIараб хасаб жюриялъги. ПалхIасил, гьаб нухалда хIукму гьабуна киналго макъалабазул авторазе мустахIикъал бакIалги сайгъаталги кьезе ва гьезул цIаралги газеталдасан рехсезе. ТIоцебесеб бакIалъе мустахIикълъана Хунзахъ районалъул ТIануси росулъа ГIумарова ПатIимат ва Шамил районалъул Гьандихъ росулъа Ибрагьимов МухIамад, кIиабилеб бакIалъе - МахIачхъала шагьаралъул «Возрождение» школалдаса МухIамадова Хадижат, Хасавюрт районалъул Сагьада росулъа\nЯкъупов Исрапил, Хунзахъ районалъул ТIануси росулъа НурмухIамадов СайгидмухIамад, Болъихъ районалъул Кьохъ росулъа Шамсудинова Машидат ва Лаваша районалъул Чуни росулъа Дибиров Рамазан, лъабабилеб бакI щвана Хасавюрт районалъул Къарланюрт росулъа ГIумаров Шамилие, Лаваша районалъул Чуни росулъа Мусаева Машидатие ва Хасавюрт районалъул Советское росулъа МухIамадгIалиева ПатIиматие. Гьезул цо-цоязе, редакциялде ахIун, ХIурматалъул грамотаби кьуна. Гьенире рачIине щвечIел бокьараб мехалъ гьезда хадур редакциялде рачIинеги бегьула.\nХириял цIалдохъаби, тIаде щолеб буго 9 май - Бергьенлъиялъул къоялъул байрам. Заман щун буго «ХIакъикъаталъул» гьурмаздасан рагъда гIахьаллъарал ва захIматалъул фронталда хIалтIарал нужерго кIудадабазул ва кIудиял улбузул хIакъалъулъ бицине. Гьеб мурадалда «ХIакъикъаталъул» щибаб номералда цIалдохъабаз жидерго умумузул, рагъул бахIарзазул хIакъалъулъ, бицине рес буго. Гьеб ккола цIакъ жавабияб хIалтIи. Гьединлъидал макъала хъваялъе кумекалъе хIалтIизаре гьал малъа-хъваял:\nМухIкан гьабе макъалаялъул бахIарчиясул цIар, фамилия, гьавураб росу, район;\nДанде гьаре рагъда гьесул рахъанал суратал;\nРалагье гьесул шапакъатал ва гьезда цадахъ кьурал удостоверениял;\nНахъе цIунун ратани, къиматал документаллъун рукIина гьес рокъореги рокъосаги гьесухъеги хъварал кагътал;\nБиблиотекаялда яги рокъоб цIунун букIине бегьула гьесул хIакъалъулъ газет-журналазда бахъараб макъала, гьелдасаги пайда босе;\nГьесул хIакъалъулъ цIех-рех гьабе нужерго гIагарлъиялъул чагIазда ва росдал харабазда, лъазабе гьев щиб гIамал-хасияталъул, гьунар-махщалил, магIишат-гIумруялъул чи вукIаравали;\nНужерго эбел-инсуда цIехон, лъазабе гьесул рагъулаб нухлул, рихьизарурал бахIарчиял лъугьа-бахъиназул хIакъалъулъ баянал;\nРагъдаса вуссун хадуб щиб хIалтIи гьес гьабураб, жамагIаталъе ва гIадамазе щиб пайдаяб иш гьабун бажарараб;\nМакъалаялда къокъабго баян кье гьесул хъизан-кулпаталъул хIакъалъулъги;\nМатериал данде гьабиялъул ва макъала хъваялъул иш дандбай рахьдал мацIалъул учителасдагун тарбиякьеялъул хIалтIи гIуцIулев директорасул заместителасда ва нужерго класс бачунесда;\nСуалал ругони, ахIе гьаб номералде: 8-988-465-90-34.\nПрочитано 460 раз\tПоследнее изменение Пятница, 16 марта 2018 12:01\nДругие материалы в этой категории: « Директорасда барабги букIуна\tШагьаралъул школазда - рахьдал мацIал »


Салуца рахчулел мучIдулги руго...\nРакь кидаго рикIкIуна къиматаб бечелъилъун. Амма, ахираб заманалда, республикаялда гIемер руго, пайдаялъе хIалтIизаризе бегьулел ругониги, рехун тарал ракьал. Гьелдаго цадахъ салул авлахъазде сверулел руго Гъизляралъулгун Нугъай районазул ракьал. Специалистаз абулеб буго, гьеб кколин цебегоялдаса нахъе бичча-бихъан тараб ва, гIемерал харжалги гьарун, Россиялъул хIукуматалъ къабул гьабизе кколеб хасаб программаялда гурони тIубазабун бажарулареб захIматаб масъалаян абун.\nГьелда тIасан нижергун букIараб гара-чIвариялда Гъизляр районалъул гIалахазда лъугьун бугеб хIалуцараб хIалалъул ва гьеб лъикIлъизабиялъе тIоритIизе кколел тадбиразул хIакъалъулъ гьадин бицана «Управление Фитомелиорация» абулеб Дагъистаналъул ФГБУялъул филиаллъун бугеб ЧIегIер ракьалгун Гъизляралъул мучIдул цIи гьариялъул управлениялъул директор МухIамад Ахъбердиловас:\n- Каспиялъул рагIалда бугеб регионги, мукъсаналго хурдул рижулел гьелъул гIатIидал авлахъалазул гIалахалги ккола, билълъараб гIадаталда рекъон, умумузул заманалдаса нахъего щвалде щвараб куцалда гIи-боцIи гIезабулеб ва гьеб мурадалда хурдузул сурсатаздаса пайда босулеб зона. Россиялда цого-цо Дагъистан ккола, тIабигIиял ресаздаса пайдаги босун, ЧIегIер ракьазда ва Гъизляралъул мучIдузда гочинабун гIи-боцIи хьихьулеб регион.\nДагъистаналъул магIишатаз пайда босулеб ЧIегIер ракьалъул ва Гъизляралъул мучIдузул гIаммаб гIатIилъи буго цогун бащдаб миллион гектаралдаса цIикIкIараб. Гьелда гьоркьоре уна нилъер магIишатаз гIи-боцIи хьихьулел Калмыкиялъул ва Ставрополь краялъул гIалахалги. Гьениб гIи-боцIи гIезаби ва гьеб регионалда гIумру гьабун бугеб халкъалъул сах-саламалъи гIемерисеб мехалда бараб буго гьел гIалахазда хурдузул сурсатазул бугеб хIалалда ва гьелъул пайда-хайир буголъиялда. ГIалимзабаз ва специалистаз жакъа гьелъие кьолеб буго «квешаб, ай рази гьарулареб» абун къимат.\nДагь-дагьккун къадарлъарал Дагъистаналъул гIалахазул гIаммаб гIатIилъи 1100 азарго гектаралдасаги цIикIкIунеб буго. Гьелда гьоркьобе уна хьвадулел (рагьарал) салул авлахъазул 70 азарго га ва батIи-батIияб къадаралда цIамхIалал ракьазул 300 азаргоялдаса цIикIкIун гектар.\nГьединаб захIматаб хIал лъугьиналъе бугеб гIилла ккола, гьава-бакъалъул хъачIал шартIал гуребги, гIалахазда кваназабун, ай хIебтIун бажарулареб къадаралъул гIи-боцIи гьениб хьихьулеб букIин. ГIи-боцIул къадар цIакъго цIикIкIун букIиналъ, биччалеб гьечIо я ракьалда чIахI бижизе, я харида хьон лъугьине. Гьелъул хIасилалда гIалахазда дагь-дагьккун дагьлъулел руго хурдул.\nАхIвал-хIал жеги квешлъулеб буго ракъдаллъиялъги: гьелда бараб букIуна гIалахазул бутIабазде кколеб хIал. Ракь борлъун, лъабкъоабилел соназдаго бахъараб артезианалъул картIазухъан бачIунеб лъел нахърател лъугIана ва гIи-боцIухъабазе гьеб лъугьана захIматаб, ай хIукуматалъул кумек гьечIого тIубазабун бажарулареб масъалалъун. Жакъа гьез гIи-боцIуе лъим баччула цистернабаз яги боцIи гьекъезе бачине ккола щуго-анлъго километралъул манзилалда бугеб иццухъе. БитIун ва низамалда ракь лъалъаялъе тадбир гIуцIун гьечIолъиялъ артезианазул гъуязда сверун бугеб ракь къадарлъулеб буго. ЦIакъго гIемерал хIайванал лъеде ракIарулел ругелъул, гьел бакIал сверулел руго чIорогоял салул авлахъазде. Гьеб киналъулго хIасилазда щибаб соналъ гIалахазул нус-нус гектар сверулеб буго салуде ва жакъа сали щун буго Дагъистаналъул гIатIиракьазул северияб рахъалъул росабазда, гъутабазда ва фермабазда аскIобе. Гьелъ гьабулеб буго, экологияб гуребги, социалиябгун экономикиябги зарал: рехсараб регионалъул росу-ракь ккураб халкъ гьениса нахъе гочунеб буго.\nГъизляралъул авлахъазда гIи-боцIи гIезабулезе цIакъго захIматаб букIана 2020 сон. Мисалалъе, Нугъай ва Тарумовка районазул ракьазда лъазабун букIана гIорхъолъа борчIараб ахIвал-хIалалъулаб низам (ЧС). Гьеб букIана, гIемераб заманалъ цIадалги рачIого ва кинабго жо бакъвазабулел гьуралги пун, гIи-боцIи кваналел ракьал хвезариялъул хIасил. Гьелдалъун тIубанго салулъ къана республикаялъул батIи-батIиял районазул 120 росдал магIишатазул гIалахазул 200 азарго га; гьезда гьоркьобе уна гIи-боцIул фермабиги гIадамазул минабиги. Гьел гIалахазда лъугьун бугеб захIматаб ахIвал-хIалги хIисабалде босун, ракь чIобоголъиялде данде къеркьей, гьединго чIобоголъараб ракь цIи гьаби (рекультивация) ва лъедалъун гьеб хьезаби ккола жакъа Северияб Дагъистан цебетIезабиялъул мурадалда чара гьечIого тIубазе кколеб аслияб агроэкологияб масъала.\nХIакъикъаталдаги ракьал чIороголъиялъул масъала аслияблъун лъугьун буго бакътIерхьулаб Прикаспиялъул кинабго ракьалда. Гьеб балагь хъинтIун буго цо чанго республикаялъул ва областазул территориязда. Гьеб рахъалъ бищунго захIматаб хIал буго ЧIегIер ракьазда ва Гъизляралъул мучIдузда. ХIасил-калам, бакIалъулаб кIваралдасаги ун, ракьал къадарлъиялъул масъала цебего лъугьун буго тIолгороссиялъулаблъун.\nЖакъа гIалахазул ракьал салул авлахъазде свериялда данде гьарулел тадбиралги, гьел рукIалиде ккезариги, лъедалъун хьезариги регун руго росдал магIишатазул гъуждузде. Гьебго заманалда, Гъизляралъул мучIдуздаса пайда босулел магIишатазул 80 процент ккола хIукуматалъухъа ижараялъе босараб ракьалда хIалтIулел гIисинал ва мискинал СПКял, КФХял ва ЛПХял. Салуде свериялдаса авлахъал цIуниялъе гьел магIишатазул гьечIо я экономикияб къуват, я технологиял, я кадрабазул рахъалъ ресал. Гьел шартIазда ругел мискинал СПКязги фермеразги, жидехъго гьечIеб гIарцул харжалги гьарун, жидерго гуреб ракь салул авлахъалде свериялдаса хвасар гьабилин кколаро. Гьелде тIадеги, «Развитие мелиорации земель сельскохозяйственного назначения России на 2014-2020 годы» абураб программаялда ФЦПялъ илагьиялдаса арал гIалахазул муниципалиял гIуцIабазда тIадаблъун гьабулеб гьечIо гьеб программаялда рихьизарурал тадбиразулъ чара гьечIого гIахьаллъи.\nГъизляралъул гIалахазда гIи-боцIуе хер гIолеб гьечIолъиги, салул авлахъазде сверулел ракьазул къадар цIикIкIунеблъиги, гьениб киса-кибго лъел кIудияб къварилъи букIинги хIисабалде босун, чара гьечIеллъун ккола хадусел тадбирал тIоритIи:\nЧIегIер ракьал ва Гъизляралъул мучIдул салул авлахъазде сверулел рукIинги гьел лъедалъун хьезариги рикIкIине ккола пачалихъияб масъалалъун.\nТIобитIизе ккола ракьазул агроэкологияб цIех-рех ва тIадегIанаб даражаялда кьезе ккола ракьазе къимат ва гьелъул кьучIалда хIадуризе ккола ракьулгун агроэкологияб, гьединго чIорогоял авлахъал лъугьиналъул ва ЧIегIер ракьазул ва Гъизляралъул мучIдузул ракьазда гъорлъ бугеб цIамул даражаялъул дурусал картаби.\nХIукуматалъул тIадкъаялдалъун гIуцIизе ккола гIалахал рукIалиде ккезарулеб цо хасаб ишалъулал предприятиял (ЛМС).\nСали щула гьабиялъе, гIалахал рукIалиде ккезариялъе ва щибаб соналъ гьезул 20 азарго га лъедалъун хьезабизелъун чIезабизе ккола хасаб программа ва гьеб пачалихъалъ гIарцудалъун хьезабизе ккола.\n2002 соналъул кIиабилеб октябралда РФялъул хIукуматалъ къабул гьабураб «Хер мукъсанлъарал ракьал цIи гьариялъул хIакъалъулъ» №830 постановлениялда рекъон, щуазаргоялдаса цIикIкIун гьединаб ракь кьезе ккола хасал идарабазухъе гьел цIи гьариялъул ва хадурккун росдал магIишаталъул предприятияз пайдаялъе хIалтIизариялъул мурадалда.\nГIуцIизе ккола авлахъалда рижулел хурдузул хьоналги гъутIбигун хъархъалги гIезарулел питомникал.\nГъизляралъул мучIдузда чIезабизе ккола гIи-боцIул кьварараб къадар ва гьелдаса цIикIкIине биччалареб низам. Гьединго инкар гьабизе кIолареб бюрухъалдалъун гьукъизе ккола ихдалил ва риидалил моцIазда гIалахазда гIи-боцIи тезе, ай гьел Дагъистаналъул мугIрузде гочинаризе.\nТIадехун рехсарал суалал тIуразарулел ругони, бигьалъила ракьал хъарцинлъиялъул масъала тIубазе. Ахирал соназда нижеца гIуцIун руго гIалахал рукIалиде ккезариялъе къваригIунел тадбиразул проектал. Руго тIад хIалтIарал ва хIалбихьарал салул гохIазул киналго бутIаби щула гьариялъул технологиял, гьединго гьел зонабазул буриял ракьазда житняк, прутняк ва цIам гъорлъ бугел ракьазда пырей бижизабиялъул хIасил кьолел технологиял.\nРеспубликаялъул северияб бутIаялъул ракьал хъарцинлъулел рукIиналдалъун, хасалил мучIдузул 200 азарго гектар бахчун буго салуца. ХIинкъи буго, риидал хурдул дагьлъун, хасало рагIи-хер гьечIого, Дагъистаналъул гIемераб гIи-боцIи хутIиялда.\nГочинабун гIи-боцIи гIезабулел республикаялъул ракьазул гIаммаб гIатIилъи цIикIкIуна цогун бащдаб миллион гектаралдасаги. Гьездаса пайда босула 552 магIишаталъ ва щибаб соналъ гьел ракьазда хасел тIамула 2,5 миллион гIи-цIцIаназ, 165 азарго чIегIерхIайваналъ ва 3200 чуялъ.\nАхирал соназда республикаялъул чIороголъарал мучIдузул гIатIилъи бахун буго гIага-шагарго миллион гектаралде. Аслияб къагIидаялда гьеб балагь ккола, гIи-боцIи гIемерлъиялъ, ракьазда хурдул рижизе риччаларого рукIиналъ ва, мугIрузде гочинабичIого, тIубараб лъагIелалъ гьел авлахъаздаго гIи-боцIи хьихьулеб букIиналъ. Къокъго абуни, жакъа гьел гIалахазда лъугьун буго ахIи базе ккараб хIал. Гьеб ахIвал-хIал лъикIлъизабиялъе хехал тадбирал гьаричIони, хIинкъи буго республикаялъул гIи-боцIухъанлъи цIакъго захIматаб бакIалде ккеялда.\nДругие материалы в этой категории: « СУАЛ-ЖАВАБ\tАхIи базе ккараб хIал буго »\n23:17, 16 января 2022, 37\n23:10, 16 января 2022, 48\n23:00, 16 января 2022, 42\n22:49, 16 января 2022, 45\n22:45, 16 января 2022, 46\n22:40, 16 января 2022, 44\n22:28, 16 января 2022, 72\n20:50, 16 января 2022, 51\n15:48, 16 января 2022, 144\n15:40, 16 января 2022, 85


ЗАМАНА - Шадлихъла аги-хIяйзиб абхьиб\n06 декабря, 2019. Пятница 14:32\n«Дила Дагъистан – Дила гьундури» бикIуси проект гIямрулизиб дурабуркIули, Лавашала шилизиб машинабала гьуни сагабариб ва шадлихъла аги-хIяйзиб абхьиб. 1,2 километрла бухъяндешличилси машинабала гьуни къирли, кьяшла гьуни гIенбани дуциб, илкьяйдали техникала бархбасла хIянчи дурадеркIиб.\nИлгъуна анцIбукьличил шанти мубаракбариб Лавашала районна бекIла заместитель ХIясан Ибрагьимовли ва Лавашала шила бекI Камил ХIясановли. Илдала гъай хIясибли, ДР-ла БекIла хIерудилиубси республикала «Дила Дагъистан» проект челябкьлализиб ункъли чеахъбикIар.\nШила шантачи пикри бяхIчиаънилис ва илдас гIяхIбаркьла хIянчи барнилис К.ХIясановли республикала ва районна руководстволис баркалла багьахъур. Балбуцличи цалабикибтас концертла программара гьалабихьиб. Бурес чебиркур, Лавашала районна администрацияла хъарбаркь хIясибли сагабарибси саби гьуни, вягIда хIясибли хIянчи дурадеркIиб «Лушнила компания «Модерн»» ООО-ли. «Дила Дагъистан – Дила гьундури» проект гIямрулизиб бетурхахъули узулри координатор МяхIяммад Рашидов.\nИлала дурабад, «Дила Дагъистан – шагьарла гIяхIти шуртIри акIахъни» проект хIясибли, Лавашала районна УбяхI ЧIугIлила шилизиб шадлихъла аги-хIяйзиб жагали балкьаахъурси, жамигIят цалабиркуси мер абхьнила балбуцра дураберкIиб. Лавашала районна бекI Шамил Дабишевли илгъуна мягIничебси анцIбукьличил шанти мубаракбариб. Илини бурни хIясибли, районнизиб «Шагьарла гIяхIти шуртIри акIахъни» программа гьанна кIиэсил дус дурабуркIули саби. Илала дазурбазир 2020-ибил дуслизиб верхIел проект гIямрулизир детерхахъес пикрибарили саби.\n«Цаси Россия» партияла проектли бетаурси программа ДР-ла БекI В.Васильевла бекIдешлиуб бетурхуси саби. Лавашала районнизир кабизахъурси заманаличиб ахъси даражала хIянчи дурадеркIни дебали дигесли саби. Гьанна УбяхI ЧIугIлила шантани чула акьуси замана жагали балкьаахъурси азбарлаб буркIес бирар», —буриб Ш.Дабишевли.\nЛавашала районна администрацияла пресс-служба\n15:56, 11 августа 2020, 17966\n13:22, 07 августа 2020, 14501\n01:47, 11 августа 2020, 14387


6 ноябралда Россиялъул Централияб Банкалъ борхизабулеб буго валютаялъул курсалъул даража. Хамис къоялда евроялъул официалияб курс бахана 56 гъурущгун 77 капекалде. Долларалъул - 46 гъурущгун 37 капекалде. Щиб гьеб кколеб Россиялъул экономикаялъе ва гIадатиял гIадамазе?\nРоссиялъул Централияб Банкалъ лъазабуна, гъурщил курс цIуниялъул мурадалда щибаб къойил гьабизе бугин 350 миллион долларалъул интервенцияйин. Эспертаз абулеб буго гьеб мурадалъ цебе гьелдасаги цIикIкIун гIарац биччалеб букIанин.\nБанкалъул официалияб пресс-релизалда абулеб буго, нагагьлъун финансазул божилъиялъе хIинкъиял раккулел ругони, Россиялъул Банк хIадураб бугин валютаялъул жанисеб базаралде цIикIкIун рехизейин.\nГъурщиде негативияб асар гьабиялъул фактор хIисабалда экспертаз рехсолеб буго нартил багьа гIодобе ккей ва Украиналъул машрикъалъул рахъалда тIоритIарал рищиял. Россиялъ гьел рищиял къабул гьарулел рукIиналъ лъазаризе бегьула цIиял санкцияби.\nЩиб кколеб россиялъул халкъалъе ва экономикаялъе гъурщил къимат хвей, гьелъул девальвация? Нижер программаялъул гьединаб суалалъе жаваб кьуна машгьурав экономист, Россиялъул гIелмабазул академиялъул базаралъул проблемабазул институталъул вакиль Михаил Чернышовас.\nМихаил Чернышов, экономист, Россиялъул ГIелмияб академиялъул Базаралъул проблемабазул институталъул вакил\nМихаил Чернышов: «Гьанже нилъер экономика беццизе бегьулеб хIалалда гьечIо. Меседильгун валютаялъул резервазул къадар гьитIинаб буго нилъер налъабазул къадаралдаса. ЦIиял кредитал нилъее кьолел гьечIо гьанже. Халкъазда гьоркьосел санкцияз нилъее нух къалеб буго къватIисел гIарцазухъе. Кампаниязе жакъа захIматго буго гIураб къадаралда инвестициял щвезе.\nГьединал шартIазда девальвация, дир пикруялда, ккола кIудияб хIинкъи бугеб гали. Россиялъул халкъалъул цIидаса божилъи хвезе бегьула нилъерго гъурщиде. Гьединлъидал дида Централияб Банкалъ билъанхъизабулеб жакъасаеб политикаялда нахъ дида абизегIанабго магIна бихьулеб гьечIо, гьеб галиялъул авторазда берцинго перспектива бихьулеб гьечIин ккола дида.\nВалютаялъул базаралда жакъасел хIаяз улка ккезабизе бегьула финансазул кризисалде.\nГIадатияб къагIидаялда гьеб кризисалъул хIасилалъ бищунго кIудияб кьаби щвезабизе буго тIоцебего халкъалде ва импорталъул операциязде хурхен бугел гьоркьосебгун гьитIинаб бизнесазелде.\nЧIахIиял пачалихъиял компаниябини хвасар гьаризе руго жибго пачалихъалъ. Гьанжеялдего руго Сбербанкалъе, Россельхозбанкалъе ва цогидал гIуцIиязе камураб капитал бецIизабиялъул хIукмуял. Абухъего, пачалихъалъ жидералго рехун тезе гьечIо.\nДевальвациялъул галиялде иналда цебе ургъизе кколел рукIана, щиб гьединал шартIазда гьабизе кколеб бизнесалъин, суалги лъун.\nМагъалаби цIикIкIинарулел руго, валютаялъул курс тIаде ун гъоркье ун буго, цере гьарурал контрактал хисизаризе ккезе руго. Миллияб валютаялъул курс къого проценталъ гъоркье ккей буго цIакъ хехаб хиса-баси. Россиялда экономика импорталда хурхараб буго, гьеб ккола гьелъ унгоги бизнесалдаги халкъалдаги кьаби кьаби щвезабизе бугин абураб жо. ГIадамал цIидаса махIрумлъизе бегьула банказда лъурал гIарцаздаса.\nГъурщаздалъун жидерго бечелъи цIунун рукIарал гIадамаз абизе батила гьанже, жал гьеб гъурщида тIокIал божиларин, жидеца гIамал гьабилин гьеб цIуниялъе цогидал къагIидаби ралагьизейин. Гьебин абуни ккола, гъурщил имиджалда щвезабулеб кIудияб кьаби.\nЩай гъурщилъ ккун букIараб гIадамаз жидерго бечелъи? Щай гурелъул гьел божизарун рукIиндал гъурущ хIинкъи гьечIеб валюта букIиналда. Гьанже халкъалда бичIине буго, гьеб иргадулаб нухалда гукIкIун букIин. Божилъи къурбанлъун гьабиялъ Централияб банкалъ кIудияб кьаби щвезабулеб буго гъурщил букIинеселда.»\nГьанже баккараб информациялда рекъон, Пачалихъияб Думаялъухъе кьун буго россиялъулазе доллар хIалтIизабизе гьукъиялъул къануналъул проект. Хвасар гьабулищ Россиялъул экономика гьединаб галиялъ? Чернышовасул пикруялда, гьеб гIантаб гали ккола. Доллар гьукъиялда унел депутатал ине бегьула евро ва цогидаб валюта гьукъиялдеги. Саннкцияби Цолъарал Штатаз гуребги цогидал улкабазги ругелъул лъазарун Россиялъейин, абулеб буго экономистас.\nМихаил Чернышов: «Советияб заманалда нилъ рарал рукIана импорталда, амма гьелъул даража букIинчIо гьедигIанго кIудияб. Гьанжейин абуни, нилъ цIакъго рарал руго кванил нигIматазулалдаса, ретIел-тIехалдаса байбихьун автомобилазулалде щун импорталда.\nГьанже халкъаздагьоркьосел санкцияби лъазаруралго, нилъеда бихьулеб буго тукабазда къайиялъул ассортимент мискIинлъулеб букIин. Цо-цо къайи тIагIана гьанжеялдего. Цо-цо-къайиялъул багьа ана тIаде, квен-техалъул цо-цо тайпабини хиралъун руго чанго нухалъ.\nВалютаялъул базаралде эркенаб нух нужеца къалеб бугони, гьеб ккола нужеца импортеразе нух къалеб бугин абураб. Валюта босизе дур ихтияр батичIони, дур рес букIунаро къватIисеб базаралдаса къайи, продукция босизе.\nБаккизе бегьула къватIисел дармил операциязда хурхараб пачалихъияб монополия. Гьелъ рачуна продукциялъул дефициаталде. КIиабизеги гьелъ хIалуцинабизе бегьула коррупцияги. Гьеб кIиябго сценариялъ нилъ ккезарула букIинилъе».


Церегоги квешал шартIазде тIадеги Шималияб Кавказалдаса чагIазда гьенир дандчIвалел руго миллиябгун динияб рокьукълъиялде щун захIмалъаби. Гьедин бицуна инсанасул ихтиярал цIунулезги, адвокатазги, жалго жанир тIамуразги.\n«КIиго анкь цебе туснахъалъул нухмалъиялъ ахIизеги ахIун дида абуна дун лъагIелгун бащдалъ жанив тIамун вугев камералъуса туснахъалъул азбаралдеги ай зонаялде виччазе вугин, рокъоса бачIунеб ретIелгун квен-тIехги дихъе кьезе бугин, гIагаралгун вихьизеги тезе вугин, амма гьелъухъ дица дида цадахъ жанив тIамун вугев чачанасда тIасан гIараза хъвазе кколин. ГIарзаялдаги хъван букIине кколин бащдаб лъагIалидасан 18 соналъул болжал лъугIун къватIиве виччарав мехалда цIидасан рохьове вагьабиязде гъорлъе ине ракIалда бугин гьесдаян. Гьез малъараб гьабичIелъухъ гьале гьанже дунги гьевги жеги лъабго чиги тIамун руго изоляторалда».\nГьел рагIабаздалъун байбихьана жиндирго кIалъай Архангельскалъул туснахъазул цояда жанив тIамун вугев Багьавдин абулев васас.\nБагьавдин изоляторалде ккеялъул хlакъалъулъ\nГьесда цадахъ вугев чачанав Рамзан жанив тIамун вукIана 18 сонги кьун чачаназул тIоцебесеб рагъулъ гIахьаллъаралъухъин абун. Гьанже гьесул болжал ахиралде щолеб буго ва сентябралда гьев туснахъалъуса къватIиве виччазе ккола.\nБагьавдин жанив тIамун вуго, гьес жинцаго бицухъе, Москваялда гьес абухъе, скинхедалгун букIараб тунка-гIусиялдаса хадуб микьго сонги кьун. Гьес кьвагьарав пневматикияб таманчаялъул гулла лъурун ун буго, гьесул рагIабазда рекъон, гьелгун рагъизе ккаразда цадахъ йикIарай ясалъул ботIрода. Гьей азарханаялдецин ячине ккечIин, травмпунк абулеб бакIалда йод бахун тIаса кколеб ругъун батанин гьелъул гьебин бицана Багьавдиница.\nЖиндие къотIизе кколеб букIанин хулиганлъи гьабуралъухъин абун туснахъалъул бищун цIикIкIун кIиго сон, жийго диванчIужуялъцин абулеб букIанин байбихьуда гьедин, амма хадуб статьяги кьваризабун, гьей яс чIвазе къасд гьабулеб букIанин жинцаянги абун, жиндие микьго сон кьунин бицана гьес. Гьелде тIадеги цевеги цо соналъ Дагъистаналда туснахъалъув вукIарав вукIиналъги жиндие тамихI къотIулаго бигьалъи гьабичIин бицана гьес. Багьавдиница гьанжеялде туснахъалъуб бан буго ункъгогIан сон.\nГьездаго цадахъ туснахъалъув вугев цоги магIарулас жиндирго чехь бихъун букIана магIалъ чанго анкь цебе.\nБагьавдин туснахъалъул бицунев\n«БичIчIулеб буго, туснахъазда ругел гIадамал, аслияб куцалда, гьарурал такъсиразухъ гьенир ругеблъи, амма гьел хутIулел руго нилъер улкаялъул гражданаллъун ва къануналъ рихьизарурал ихтиярал гьезиеги гIахьалал руго, гьездаго гьоркьоб медициналъул кумек щвезе, гIагарал рихьизе, диниял тадбирал тIоритIизе ругел ихтияра»,-гьедин лъазабун буго информалатазе Хеда Саратовалъ. Гьей ккола «Объектив» абулеб информациониябгун-аналитикияб агентлъиялъул нухмалъулей.\n«Жанир тIамуразул ва хасго Шималияб Кавказалдаса гIадамазул ихтиярал хвезарулел руго, гьел дандчIвалел руго туснахъазул нухмалъиялъул рахъалдасан балъго гьабичIеб национализмгун ва гьезул диналдехун рокьукълъигун»,- гьедин абулеб буго нахъеги Саратовалъ.\nГьелъулго рагIаби тасдикъ гьаруна Дагъистаналдаса адвокат УчучIалиев МахIачицаги.\nГучучIалиев МахIач: «Нижехъе адвокатазахъе гIемерал рачIуна гьединал хIужабазда тIасан консультациял гьаризе гIадамал. Гьелъ дида лъала Россиялъул туснахъазда Кавказалъул республикабаздаса, хасго Чачаналъа ва Дагъистаналдаса чагIазе тIадецуй гьабулеб букIин. Гьебги тамихI гьабулеб буго гIиси-бикъинаб багьана бикIун.\nБатIалъи гьабичIого Россиялъул туснахъазда кибго бугеб жо буго гьеб. Карцералде рехун гIакъуба кьола гIиллаго гьечIеб бакIалдаги».\nЭР: Гьединаб бакIалде ккарал чагIазе кумек гьабизе кинаб букIаниги рес букIунищ инсанасул ихтиярал цIунулезул, адвокатазул, республикабазул нухмалъулезул?\nГучучIалиев МахIач: «Республикабазул нухмалъулел гьелде регIун рукIунаро, гьелъул миллатги гьез гьабуларо. Адвокатаз щибха гьабилеб. Туснахъалъул хIалтIухъабаз кинабго рекъезабун хъван букIуна гьениб. Масала, радал хал гьабулеб мехалда жидер хIалтIухъабазде данде кIалъанин, чанго нухалда низам хвезабунин рапортал хъван рекъезабула. Дида гIемер рихьана гьединал ишалги гIарзалги».\nЭР: Россиялъул рикIкIада ругел квачарал бакIазул туснахъаздаса Дагъистаналде яги гьелда аскIорегIан ругел туснахъазде рачине рес букIунарищ додинал чагIи?\nГучучIалиев МахIач: «Гьединаб хIаракатги бахъула гIагараз. Цо-цо бажарула, цо-цо бажаруларо. ГIемерисеб нухалда гьеб бараб букIуна Москваялда бугеб ТамихI тIубазабиялда сверун Федералияб хъулухъалъул нухмалъиялда».\nЭР: Жанир тIамун ругел бусурбабазул жеги гIарз букIуна диниял тадбирал жидеда тIуразе тIолел гьечIин абун.\nГучучIалиев МахIач: «Гьебги букIунеб жо буго, мун гьаниве мажгиталде вачIун гьечIин абулеб буго, болъон гьечIеб квен кьоларин, гьеб кваначIони, зулму гьабулин, как базе толарин бицуна гьез. Гьелъ рагъизе ккеялъул, жидерго бидулрихьиял къотIиялъул хIужабиги гIемер рукIуна. Цо-цоял кIола аскIорегIан ругел туснахъазде рачине, амма гIаммаб къадаралде балагьун гьел руго цо-цо кIи-кIи чагIи. Гьез жидецаго цо туснахъалъуса цогиялъе рачунел ругони, ритIула, жеги рикIкIал, квешал, квачал бакIазде».\nЭР: ГIага-шагаргогIаги Кавказалдаса Россиялъул туснахъазда чан чи вугевин абизе кIолищ дуда?\nГучучIалиев МахIач: «Гьеб буго абизе кIолареб жо. Гьеб статистика лъицаго гьабулеб гьечIо».\nКIудияб ахIи-хIур бахъаризабун букIана 2012 соналда Копейскалда жанир тIамуразул дандечIеялъул акциялъ. Гьединго Калмыкиялда «ИК-1 Салын» абулеб туснахъалъубги ТIамихI ТIубазабулеб федералияб хъулухъалъул хIалтIухъабаз рухун хадуб кавказалъул республикабаздаса жанир тIамураз къотIун рукIана жидерго бидулрихьиял ва жеги чанго чияс жалго рухIизе къасд гьабун букIана.\nГьеб рехсараб хъулухъалъ жанир тIамурал рухиялъул хIужа нахъчIвалеб буго, амма гьел мукIурлъулел руго чанго чияс жидерго черхалъе зарал гьабун букIиналъе.\nЖидеца хIаракат бахъулеб букIанин Багьавдин Дагъистаналда бугеб туснахъалде вачине, амма бажаричIин бицана гьесул эбел Хадижатица ва рехсана гьелъие букIараб гIилла.\nХадижат: «ЦIакъго хираго буго. ГIемераб гIарац абуна нижеда. Киса нижее гьеб? Багьавдинидаса гьитIинав кIиго вас вуго дир. Багьавдинил лъади цIакъ чIагояй яс йиго. Гьей уна гьесухъе щвезеги. Даимго дихъе ахIула Москваялдасан. Гьелъ бицун лъала дида дица Багьавдиние гьаниса битIараб хинаб ретIелги квенги кинабго гьесухъе биччалареблъи. Квачараб бакIалде жанибе хинаб ретIел биччангутIиялъул магIна щиб? Кавказалъул чагIи гьезие рокъулареблъи лъала, амма къваригIел гьечIел жалги гьарун данде щай разарулел? РетIел-квен бикъиялъул магIана щиб?»\nЭР: «Нужеца хIаракат абахъулеб букIинчIищ досие къотIараб хIкмуялда тIасан тIадехун бугеб диваналде гIарза кьезе?»\nХадижат: «Багьавдиние бокьун букIана, амма дица гьарун тезабуна. Щайгурелъул доба Россиялда Кавказалдаса чагIазе тамихI тIадеги кьваризабун гурони, чучлъизабулареб букIун. Дида гIемерал рагIана гьедин кьваризарурал тамихIазул бицунеб. Гьелъ, дагьалги тIаде сонал кьезегурин хIинкъун, дица гьарана гьесда хъвагеян гьеб гIарзаян».\nАдвокат УчучIалиевас бицухъе, туснахъазда жанир гьарулел къануналде данде кколарел ишал далилаздалъун чIезаризе цIакъ захIмат букIуна, щайгурелъул, туснахъалъул хIалтIухъабаз цоцазул рахъ ккун, гьел ишазул кагътал цIакъ рекъезарун хъван рукIунелъул ва хIакъикъаталдаги иш кин букIарабали чIезабизе захIмат букIун.\nТуснахъазул цIех-рех гьабиялда сверун халкъаздагьоркьосеб централъул ай ICPSялъул баяназда рекъон, Россиялда гIумру гьабулев щибав 100 000 чиясда гьоркьосан туснахъалда вуго 501 чи ва дунялалдаго гьезул къадаралъул рахъалъ Россиялъу кколеб буго микьабилеб бакIал.


Дагъистаналъул халкъал цолъиялъул къо. Мадинат Хайрулаева » Ассоциация учителей аварского языка\nАУАЯ » Цолъиялъул хIалтIи » Дагъистаналъул халкъал цолъиялъул къо. Мадинат Хайрулаева\nДагъистаналъул халкъал цолъиялъул къо. Мадинат Хайрулаева\n«Цолъи буго нилъер къуват» - гьадинаб ах1и бана Дагъистаналъул лъабабилев имам Шамилица нилъер халкъалде. Гьеб ах1и жакъаги такрар гьабулеб Дагъистаналда дандерижи г1адин. Гъункун, цолъун ругони, лъиданиги к1везе гьеч1о Дагъистаналъул халкъ цоцалъ базабизе, гьелда жаниб рагъ-кьал ккезабизе. Къуват кьеги умумузе гьеб ах1и лъималазухъе ирсалъе кьезе.\n15 сентябралда Гъизилюрт мухъалъул имамзабазул, администрациялъул, щибаб росдал вакилзабазул ах1иги къабул гьабун, Гельбахъ росдада цебе бугеб к1удияб байданалда данделъана т1олабго Дагъистаналдаса гьалбал. Нижеде ах1и бана Авар мац1алъул муг1алимзабазул ассоциациялъул нухмалъулей Баху Мух1идиновалъги, рет1ун миллияб рет1елгун, жиде-жидер росдае хасаб т1аг1ел-г1уч1гун, хъах1ал гормендабиги къан, гьенир данделъизе. Ах1улъги, бодулъги, сапаралдаги лъалин абула хераз инсанасул г1амал-хасият. Рек1елъ бук1ана хасаб ч1ух1иги: авар мац1алъул муг1алимзабазе к1вар кьолеб бук1иналъ.\nГьенире щолаго, гъар-гъар бана черхалда, байданалда данделъарабщинаб халкъ бихьараб мехалъ. Хъах1ал гормендабазухъ балагьун, лъалин жинда нуж рат1а рахъизеян абун бук1ана Баху Шамиловналъ. Рик1к1адасанго рихьана, хъах1ал маккал г1адин, гормендаби къарал муг1алимзабиги. Цоцазулгун ургъел бикьизеги, авар мац1алъул ах1вал-х1ал ц1ехезеги гъира бук1ана дир. Риидалил моц1ал кин аралали лъач1о, рахьдал мац1ал школалда малъиялъул суалазда т1ад ургъулаго. Бит1араб бицани, х1инкъараб х1ал бук1ана. Рак1алде рач1ана х1урматияв Расул Х1амзатовасул «Авар мац1алдаса» раг1абиги:\nНолъ макьилъ бихьана, кьалда лъукъ-лъукъун,\nКьурда квер ч1ван унев, бида вец1ц1ун, дун.\nКьуруги бат1алъун, цеве унаго,\nЦо лъарал раг1алда г1одов кколев дун…\nРугънал лъуна пикру гьеч1ел т1адчаг1аца дирги, дун г1адал муг1алимзабазулги, рахьдал мац1 хириялщиназулги рек1елъ. Мунагьал чураяв Расулил ах1иялъги рак1 ц1одор гьабизе ккела киналго маг1арулазул. Мац1ги, динги, маданиятги дагъистаналъул халкъазул хазина кколин, гьелъ нилъ цолъизарулин хъвалеб буго Расул Х1амзатовас жиндирго «Маг1арулазул конституциялда». Г1адада гурелъул умумуз гьеб ц1унун ва нилъее ирсалъе кьун бугеб. Гьезул аманат т1убазе нилъедаги т1адаб буго.\nГельбахъалде шолаго, дир ц1алдохъан Г1усманов Г1арипица бицана 15 сентябрь нилъер х1урматияв Дагъистаналъул муфтий Ах1мадх1ажи- афанди (къ.с.) гьавураб къо бук1ин, гьениве нилъгун дандч1вазе уст1арги вач1ине вугин. Рецц буго Бет1ергьанасе Дагъистаналъул халкъ цолъизабизе, нилъер г1олохъанаб г1ел бит1араб нухде ккезабизе г1алимзабиги уст1арзабиги рук1иналъ. Мунагьал чураяй эбелалъ абулаан диналъ ц1унизе ругин нилъилан.\nБаху Шамиловнаги Сарат Мух1умаеваги дандч1вайдал, рак1 г1одобе биччана: дие бокьула гьезухъ г1енеккизе, ургъел бикьизе, гьездаса мисал босизе. Хъах1ал гормендабиги къан, миллияб рет1елги рет1ун, гьел рихьараб мехалъ, бич1ч1ана дида дун гьение г1адада яч1ун гьеч1еблъи. Гьел кидаго х1адур рук1уна зах1матаб суалалъе жаваб кьезеги, авар мац1алъул муг1алимзабазул ихтияр ц1унизеги.\nБерталъе г1адин къач1ан ругоан г1исиналги, ч1ах1иялги, т1амизе ругел чуялги, ч1орбут1аз реч1ч1дезе ругел г1олохъабиги. Бат1и-бат1иял росабалъа вакилзабиги ругоан г1арцуца къач1араб миллияб рет1елгун, т1аг1ел-г1уч1гун, гьуинал мах1азул квен-т1ехгун. Ниж лъалхъана Шамил мухъалъул Г1урада росдал майданалда цере. Берцинаб рахьдал мац1алъул гьезул каламалъухъги г1енеккун, х1айранлъун хут1ана ниж. Мугьги т1амун, хинк1алги гьарун, нисдал ц1урачадазул т1ут1гун, т1ехгун, гагадул урбагун, кьер-кьераб ниг1матги г1уц1ун, къач1ан бугоан гьезул майдан. Умумузул кванда бук1унеб т1аг1ам! Гьелъул тату бихьана нижецаги. Гьединаб гьуинаб дуниялги ахиратги кьеги г1урадисезе. Рат1лица чиги, чоца багьадургийин абула нилъер умумуз. Гьезул миллияб рат1лидаги х1айранлъана: гьеб шарг1алда данде кколелъул. Ц1ияб Ч1ик1асдерил ясазул миллияб рет1ел бихьидал, авар мац1алъул муг1алимзабазул ц1ех-рех байбихьана. Киналго х1айранлъун рук1ана гьезул цоккурал полошабаздаги хъах1ал гормендабаздаги. Жакъасел руччабаз рет1унебги гьеб миллияб рат1лидаги гьоркьоб бугеб к1удияб бат1алъи!\nЩибаб майдан г1уц1ун, къач1ан бугоан, халичабиги т1амун, т1ут1ги лъун, жиде-жидер махщалил бицунел т1аг1елалги, адабияталъул вакилзабазул асаралгун т1ахьалги цере рахъун. Бугоан гьениб динияб г1елмияб адабият г1уц1араб майданги, бичулеб т1аг1елги. Байданалда аск1об бугеб борхалъиялдасан бач1унеб бук1ана гьалбадерие кваназе х1адурараб пулавалъул берцинаб мах1ги. Ч1ух1а-къули гьеч1ого, г1адатаб х1алалда, г1адлу-низамалда рук1ана гьалбал, борхалъуда г1урччинхардаги г1одор ч1ун. Г1одоблъиялда къач1ан бугоан чуял т1амизе горсвериги, ч1орбут1ал реч1ч1изе ишаналги. Бергьаразе кьуна шапакъаталги.\nДагъистаналъул муфтий Ах1мадх1ажи-афандил (къ.с.) к1алъаялъухъ г1енеккараб мехалъ, халкъалъ гьесул гьабулеб адабги, х1урматги, гьесде бугеб рокьиги бихьун, рак1алде ккола Дагъистаналда алжаналъул ицц бугин абулел г1алимзаби рит1арал ругин. Вацалги яцалги инсухъ г1енеккулеб х1ал бук1ана киналго гьалбадерил. Кьеги гьезие къуват гьеб адабги рокьиги г1ун бач1унеб г1елалъухъе кьезе.\nАвар мац1алъул муг1алимзабазул ассоциациялъул нухмалъулей Баху Шамиловналъ рак1арана ниж – муг1алимзаби гьенире, щивасул рак1ал рекъон х1алт1изе бугеб гъираялъ, жиндирго рек1ел хинлъи нилъее бикьизе. Киданиги гьеб «панаяб рек1ел ц1а ц1орозе» хъван батугеги!\nДида ккола гьениб щолеб бергьенлъиялъе г1оло гурин, рек1ел аваданлъиялъ, уст1арасде ва цоцазде бугеб рокьиялъ данде гьарунин гьенире щибаб росдал вакилзаби. Гьедин аваданлъиялда, рохалида хут1аги т1олабго Дагъистан! Ц1унаги нилъер васал г1асияб рагъалдаса, кьеги нилъер ясазе ях1-намусалъул ц1урал рак1ал, лъималазе умумул камугеги, умумузда лъималазул рух1ел бихьугеги! Кьеги Дагъистаналъе рит1ухъал т1адчаг1и, рахьдал мац1ги, динги, миллатги ц1унулел! Фестивалалъул церехъабазе кьезе бокьун буго азарабго баркала гьалбадерие къвариг1анщинал ресал г1уц1аралъухъ, т1олабго Дагъистаналдаса вакилзаби берцинлъиялда данделъизе кумек гьабуралъухъ. Гьеб байданалде нух бихьизабурал г1олохъабазул рек1ел мурадал т1ураги, агьлу-хъизаналдаса рохаги, нагагьаб, балъгояб балагьалдаса ц1унаги! Гьез г1уц1ана г1адлу-низам нухабги байданалдаги – киса-кибго. Рохалил ц1урал рак1алгун щвана дунги дир васги фестивалалдаса рокъоре.\nДобавлено: 17-09-2018, 22:06\nДир рак1 Г1андих1орихъ хут1ана...Г. Ибрагьимова Хьаргаби №1школалъул авар мац1алъул муг1алим.\nРуц1ц1еналъул х1акъалъулъ чанго х1ужжа… Шамиль Мух1идинов\nАссалам г1алайкум, дир маг1арулал, муг1рул т1огьиб бугеб Г1андих1орихъан!


Дагъистанияз чIел босана\nМенталияб арифметикаялъул чемпионал\n26 июналда «Дагправда» газеталъул редакциялда журналистал дандчIвана менталияб арифметикаялъул рахъалъ дунялалъул кIицIул чемпион, 12 сон барав МухIамад Къагьировгун.\n22-23 июналда Турциялъул Анталья шагьаралда тIобитIараб менталияб арифметикаялъул рахъалъ тIолгодунялалъулго олимпиадаялда суперчемпионлъун вахъана МухIамад. Гьел къецазда гIахьаллъана 16 улкаялдаса 600 лъимер. Гъоркьиса декабрь моцIалда Малайзиялда тIоритIарал тIолгодунялалъулго къецаздаги гьес, 80 батIияб улкаялдаса 15000 гIахьалчиясда гьоркьоб, тIоцебесеб бакI ккун букIана.\nМенталияб арифметика ккола лъималазул гIакълу ва ракIалда чIей куцалеб программа. РакIалдаса математикаялъул захIматал мисалал гьаризе ругьун гьарула менталияб арифметикаялъ.\nМухIамад менталияб арифметикаялде ругьун гьарулеб хасаб школалде хьвадулев вуго 10 сон баралдаса нахъе. Школалдаги лъикIал къиматазда цIалула гьев. ГьитIинго гьес байбихьана Къуръан цIализеги. Щивлъун вахъине анищ бугебин цIехедал, МухIамадица бицана улкаялъул президентлъун вахъине бокьун бугин. Гьев аваданав ва цIодорав васас бицана олимпиадаялде хIадурлъи гьабураб къагIидаялъулги ва менталияб арифметика интересаб пиша букIиналъулги.\nКъагьиров цIалулев вуго МахIачхъалаялда бугеб Universal Skills (Юниверсал скилс) абураб хасаб школалда, гьединаб школаги республикаялда чанго буго. Дагъистаналдаса нус-нус лъимал машгъуллъун ругин менталияб арифметикаялдеян бицана гьес.\nРиидалил каникулазул заманалдаги менталияб арифметика рехун тезе ракIалда гьечIо МухIамадида, ва хIухьбахъиялдаго цадахъ гьес хIадурлъи гьабулеб буго июль моцIалда Камбоджаялда тIоритIизесел къецазда гIахьаллъизе.\nТурциялда тIобитIараб чемпионаталда дагъистанияз бихьизабуна нилъ киналго чIухIизе бегьулел лъикIал хIасилал. Северияб Кавказалдасаго гьениб гIахьаллъана 50 лъимер, гьезда гьоркьов вукIана 17 дагъистаниявги.\n«WAMAS-2019» тIолгодунялалъулго олимпиадаялда Дагъистаналдаса киналниги цIалдохъабаз бергьенлъаби росана. МухIамад Къагьировасего гIадин, батIи-батIиял категориязда суперчемпионазул цIарал щвана жеги лъабго дагъистаниясе. Щуго цIалдохъанас тIоцересел бакIал ккуна, хутIарал микьгоязейин абуни кIиабилел ва лъабабилел бакIал щвана.\nМенталияб арифметикаялъул къецазда суперчемпионаллъун рахъарал МахIачхъалаялдаса МухIамад Къагьиров, ПатIимат Юсупова, Загьидат Чамсулвараева ва Лаваша районалъул гимназиялъул цIалдохъан ШугIайна МухIамадова гьоболлъухъ ахIун рукIана ДРялъул Халкъияб Собраниялъул председатель Хизри ШихсагIидовасги.\nДРялъул Халкъияб Собраниялъул председателас гьезие кьуна Баркалаялъул кагъталги «Айфон» тайпаялъул телефоналги.\nПрочитано 99 раз\tПоследнее изменение Понедельник, 01 июля 2019 13:38\nДругие материалы в этой категории: « ЖамагIаталъул газа\tМиллионги кьела, рачIа хIалтIизе »


ГЬАДИНАЛ РУК1АНА НИЛЪЕР УМУМУЛ. - 7 Мая 2016 - Хунзахская Газета "Сельский труженик, Росдал захIматчи"\nГлавная » 2016 » Май » 7 » ГЬАДИНАЛ РУК1АНА НИЛЪЕР УМУМУЛ.\nГЬАДИНАЛ РУК1АНА НИЛЪЕР УМУМУЛ.\nДунялго асир гьабилин рук1арал фашистазул планал щущахъ риххизаруна советияб халкъалъ.\nТ1аде к1анц1арал тушбабаздаса киданиги нахъе къач1ел дагъистаниялги рахъана гьезие дандекколеб жаваб гьабизе. К1удияб Ват1анияб рагъде аразда гьоркьов вук1ана Хунзахъа Гьит1инов Давуд Х1ажимух1амадовичги.\nДавуд гьавуна 1922 соналъ г1адатияв векьарухъанасул хъизамалда. 1939 соналъ росдал школалъул 7 классги лъуг1изабун, гьев х1алт1ана Сталинил ц1аралда бугеб колхозалда, хадуб райпоялда. Г1агараб Ват1ан фашистаздаса ц1унизе Дибир ана 1942 соналъул февраль моц1алда. Давуд ккола Москваялде 160-леб пограничнияб полкалде. Гьеб соналъул ахиралда гьезул часть бикьула. Давуд вит1ула ВВНКВДялъул 445-леб кьвагьдохъабазул полкалъул 201-леб бат1а бугеб кьвагьдохъабазул батальоналде. 1943 соналъул январалда гьезул часть рехула 3-леб Украинаялъул фронталде. Часталда цебе лъураб аслияб масъала бук1уна багъулеб армиялда нахъе х1инкъи гьеч1олъи бук1инаби. Гьеб мурадалда часталъ т1атинаризе кколаан тушманас ургъунго гъоркь тарал хъачагъал, шпионал, диверсантал. 18 марталда немцаз Сваштова шагьаралде бомбаби ралаго Давуд лъукъула. Ругъун сахлъидал, Д. Гьит1инов т1ад вуссуна жиндирго часталде. 1944 соналъ г1асиял рагъазул х1асилазда фашистаздаса эркен гьабула бакът1ерхьул Украина. Гьеб мехалъ Давудил часть рехула Равенский областалде. Фашистаздаса гьеб мухъ эркен гьабуниги гьез гьенир тун рук1ана бандеровцазул вах1шиял къукъаби. Фашистазул рахъалда ругел бандеровцаз к1удияб квал-квал гьабулеб бук1ана Советияб Армиялъе.\nДол соназ Степанский районалъул цо росулъ г1уц1ун бук1уна колхоз. Баг1араб Армиялде данде г1адамал разе гьаризелъун, нилъер солдатазул формаги рет1ун машинаялдаги рач1ун, бандеровцаз гьеб росдал советалъул мина бух1ун, г1адамал ч1ван вах1шилъи гьабула. Заман иналдего Гьит1инов Давуд гьалмагъзабигун цадахъ вит1ула гьеб росулъе, хъачагъал араб рахъги ц1ехон, гьел ралагьизе. Лъалк1 балагьулеб гьвел кумекалдалъун, гьел хъачагъазул гъоркьч1алиде т1аде ккола. Бандеровцал т1аг1инарулаго, солдатазул к1игояв ч1ван, чангояв лъукъун камиялги ккола. Гьеб рагъулъ бихьизабураб бах1арчилъиялъухъ Давуд мустах1икълъула «За отвагу» медалалъе. Гьеб медаль гуребги, Давудие щун рук1ана жеги 8 медаль, цойгидалги шапакъатал. Кинабниги 7 сонгун 2 моц1алъ Армиялда хъулухъги гьабун т1ад вуссана Давуд г1агараб росулъе.\nРагъдаса вуссун хадуб, Давуд х1алт1ана банкалда, хадуб колхозалда. Гьесги хъизаналъги г1езаруна лъабго яс ва цо вас.\nК1удияб Ват1анияб рагъул г1ахьалчи Гьит1инов Давуд абадияб рокъове вуссана 1993 соналда. Нахъе гьеч1о гьесул васги. Аллагьас Алжан кьун рохун ратаги гьел.\nАбадияб рецц нилъер бах1арзазе!


ГIатIидаб нух, халатаб хьул\nВасильевасул каламалъулъ буго ракIчIейги жавабчилъиги\nЖурналисталги данде ахIун, телевидениялдасан суалазе жавабал кьезе тIоцебе байбихьана ДРялъул бетIерлъун вукIарав МухIамадсалам МухIамадовас (2010-2013 сонал). БукIанищ гьелъул пайда, кканищ хIасилго? Гьеб суалалъе жаваб кьезе дун лъугьинаро, амма гьеб иш лъугьана лъикIаб къиматалъе мустахIикъаб, информациялъулаб гIумруялъулъ цIияб хIужалъун. Гьесдаса хадув бетIерлъун вачIарав Рамазан ГIабдулатIиповасул (2013-2017 сонал) рукIана хасал къагIидаби, цогидал нахъгIунтIуларел хиялал, пикраби, бичIчIизе бигьаябин кколеб магIнаялде босизе захIмалъулеб калам, гьединалго ишал. МухIамадсаламица байбихьараб иш гьес гIемерго цебетуркIизабуна, гьелда цIияб рухI речIчIизабуна. КIигониги нухалда дунгоги ккана телевидениялде («РГВК») данде гьарурал журналистазда гьоркьове. Абиларо гьениб «къараб» ахIвал-хIал букIанин абун, журналистазе кьун букIана гIезегIан эркенлъи, гьукъун букIинчIо бокьараб суал кьезе, хIакъаб жо, рукIана суалал цереккунго кьезе хIадур гьарун, бетIерасул пресс-хъулухъалъулгун дандраралги. Амма хIалбихьи бугев политикияв хIаракатчияс, рагIул устарас цониги суалалъе жаваб кьечIого толароан. Кинаб суалалъе жаваб кьолеб бугониги, ГIабдулатIиповасухъа бажарулаан кинабго бербалагьи жиндехун буссинабизе ва цIакъ гIемер хIалтIизарулаан «дун», «дица» абурал рагIаби. Жинда лъаларебги букIине, живги мекъи ккезе бегьулин, жинхъаги рорчIун ратизе бегьулин гъалатIал абурал пикрабицин рукIинчIин ккола дида гьесул. Гьелъ батизеги бегьула Дагъистаналъул бетIерлъуде вачIаралдаса нахъе гьесие цIакъго хирияллъун ккарал «Дагъистан, гьанжелъизегIан кваназабун гурони, сахгьабулеб букIинчIо», «церехун рукIарал нухмалъулел журана басрияб «системаялда» рекъон хIалтIизе, гьединлъидал гьезул хIалтIиги цебе инчIо, дица хисизабизе буго тIолабго система» абурал цIакъ берцинал, гIадатиял гIадамазул гъирабазабулел, гьезул хьул ва божилъи бижизабулел рагIаби чIорогояллъун хутIарал.\nВачIана, бихьана, ургъана...\nГъоркьиса хаслихъе ГIабдулатIипов хIалтIудаса нахъе витIи парахатго къабул гьабуниги, гьесул бакIалде я нилъ, я нилъеда гIемер лъаларев Владимир Васильев витIун вачIин ккун батила ракIалдаго букIинчIеб лъугьа-бахъин. Халкъалда гьикъун бетIер я тIамулеб, я вахъулеб низамги нилъер гьаниб хIалтIуларелъул, гIадамазе хутIараб жо букIана цо - лъикIал хьулалгун иргадулав бетIерасул рагIухъ, ишалъухъ, гьесул «цIилъиязухъ» ралагьун рукIин. ТIоцересел моцIал гьедин анин абуни, гIемер мекъиги ккеларо. Хадуб дагь-дагьккун байбихьана чIахIиял хъулухъаздаса чиновникал рахъизе, гьезул цо-цоял жанир лъезе ва гьезул бакIазде цIиял, хасго Татарстаналдаса гIадамал тIамизе. Гьелдаго цадахъ бичIчIана Васильевас Дагъистаналда хIурият гьабизе гьечIеблъи. Гьесул гьединаб мурадги батиларо. Амма лъугьун бугеб ахIвал-хIал кьучIдасанго хисизаби буго чIванкъотIун гьесда «тIад лъураб гьир», гьелъие рагьун руго киналго нухал, руго президентасул божилъигун квербакъи. Гьеб кIудияб ва захIматаб хIалтIулъ рихьулел ва лъалел рукIарал масъалабазде тIаде цIияв бетIерасда дандчIванин ккола ракIалдаго гьечIеб чанго масъалаги:\n1. ЗахIматаб гьир тIаде бегун букIин бичIчIаниги, гьесда щвалде щун лъалеб батичIо церечIарал масъалабазул гIатIилъи. Гьеб хIужа бичIчIун хадуб гьес битIахъе бетIер ккунинги ккола.\n2. Гьесда ва гьесул командаялда гьанжего гьанже бичIчIизе байбихьараб хIисаб буго Дагъистаналъул ва дагъистаниязул хаслъиги гIадат-гIамалги.\n3. Буго цоги суал - киналго рахъизе (жанир лъезе) мустахIикъал жавабиял хIалтIухъаби рахъани, щал тезе ругел гьезул бакIазда? РахъичIого тани, кин гьелгун хIалтIизе ругел? ХIалтIизе кигIан захIмат букIаниги, жеги дагьаб заманалъ, цIиял, профессионалиял кадраби ракIаризегIан гьелгун (республикаялда ругел федералиял органал, республикаялъул идараби, муниципалиял гIуцIаби) хIалтIичIого рес гьечIеблъиялъулги, гьеб суалалъулъ кьури гьечIеб гIадлу- низам чIезабизе букIиналъулги хIакъалъулъ Владимир Васильевас бицана 30 октябралда телевидениялда («РГВК») журналистазулгун букIараб данделъиялда. Аслияб суал тIасияб соналъул бюджеталъул хIисаб-суал гьаби, ругел баянал дандрай бугониги, хъулухъалде тIамураб лъагIалида жаниб журналистазулгун букIараб тIоцебесеб данделъиялда Васильевас рорхана цоги кIвар бугел масъалабиги. Гьесда цадахъ данделъиялда рукIана хIукуматалъул председателасул заместитель, экономикаялъулгун финансазул министрал, пачалихъалъул ва хIукуматалъул жавабиял хIалтIухъаби. Амма аслияб кIалъай гьабуна ва суалазе жавабал кьуна Васильевас. ЛъагIелалъ заман батичIеб гьаб мисалалъул данделъи щиб гIиллаялдалъун гьанже тIобитIараб? Гьелъие жаваб кьуна живго Васильевасги:\n1. ГьанжелъизегIан нухмалъиялъул букIинчIо чIванкъотIун дагъистаниязда цебелъезе гIураб, хIасил ккараб хIалтIи. ГьабсагIаталда буго гьабураб хIалтIиги, руго рекъараб къадаралъул хIасилалги, гьабизе бугеб хIалтIул бичIчIиги, гьелъие ресалги.\n2. ЛъагIалил бюджет цIакъго кIвар бугеб, республикаялъул гIумруялъул кьучIлъун букIинги хIисабалде босун, гьелъул баянал-тIалабал дагъистаниязда дандразе бокьи.\nБайбихьуда букIараб кIалъаялъулъги, суалазе кьолел жавабазулъги Васильев вукIана ракIчIун, бокьараб суалалъе жаваб кьезе хIадурго. Бихьулеб букIана лъагIалида жаниб нилъер хIакъикъаталъ гьев лъикIаб хIалалда лъадарун вукIин. Цоги хIужа: цо-цо тарихазулъ чIванкъотIи гьечIониги (гьелъие рукIана вице-премьер, министрал) цо-цо цIаразулъ (росаби, районал) мекъи кколев вукIаниги, бихьулеб букIана Дагъистаналъул масъалаби гьесда гIезегIан гъваридго ва мухIканго ричIчIулел рукIин. ХIалбихьи бугев генерал вукIаниги, гьев гIажаиблъун вугоан нилъер гьаниб дандчIвараб ришватчилъиялда, сундухъго балагьичIого тIибитIун бугеб цIогьалда. Мисал хIисабалда гьес рехсана ТФОМС, бицана гьениса рикъарал миллиардазул хIакъалъулъ. Рехсана цоги хIужа: нухазул идараялъ пуланаб кьо базе бихьизабун буго 1.5 млрд гъуруш, гьелдаса 1 млрд ун буго хIалтIуде, 500 млн бикъун буго. Гьелдаго цадахъ загьир гьабуна гьеб унти сахгьабизе кIвеялда кинабгIаги щаклъи гьечIолъиги. АбичIого гIоларо гьадинаб жоги: Васильевасул каламалда къанагIат гурони гьечIо «дун», «дица» абурал рагIаби, гьесие хасияталлъун руго «нилъ», «нилъеца», «нижеца» абурал рагIаби. Гьев лъутулев гьечIо жавабчилъиялдаса, кIолеб буго лъаларелда лъаларин абизе, гъалатIазе мукIурлъизе, кумек гьабейин, бицейин, малъейин абун ракIбацIцIадго абизе. Гьебги бугин ккола цо лъикIаб хасият. Бихьулеб буго бицунеб хабарги гьарулел малъа-хъваялги гIемер гьечIеблъи, бицунебги гьабулебги гIага-шагарго дандекколеб букIин. Амма цIакъ бокьилароанха мекъи ккезе, цIибижараб божилъи ва гьединабго хьул, тIурачIел анищаздалъун, харбаздалъун лъугIизе, байбихьараб хIалтIи нухбакьулъ хутIизе.\nПрочитано 129 раз\tПоследнее изменение Понедельник, 12 ноября 2018 11:10\nДругие материалы в этой категории: « Дандеруссин\tСтудентазухъ гьоболлъухъ »


А3Р_288 Рождество Христовое. Схема для вышивки бисером ТМ Virena\nВА-623в Святое семейство. Схема для вышивки бисером БисерАрт\nВА-631в Петр и Феврония в ладошках. Схема для вышивки бисером БисерАрт\nВА-630в Петр и Феврония с рушныком. Схема для вышивки бисером БисерАрт\nВА-629в Петр и Феврония в розах. Схема для вышивки бисером БисерАрт\nВА-628в Молитва за Украину. Схема для вышивки бисером БисерАрт\nВА-627в Женская молитва. Схема для вышивки бисером БисерАрт\nВА-625в Мать и дитя. Схема для вышивки бисером БисерАрт\nВА-624в Путь святой семьи. Схема для вышивки бисером БисерАрт\nВА-620в Молитва про семью (рус.яз). Схема для вышивки бисером БисерАрт\nВА-619в Молитва про семью (укр.яз). Схема для вышивки бисером БисерАрт\nВА-618в Молитва про семью (рус.яз). Схема для вышивки бисером БисерАрт\nВА-617в Молитва про семью (укр.яз). Схема для вышивки бисером БисерАрт\nВА-512в Ангел-хранитель водителя Схема для вышивки бисером БисерАрт\nВА-511в Ангел-хранитель водителя Схема для вышивки бисером БисерАрт


Квартира Аренда в Талдыкорган - OLX.kz\nOLX.kz Талдыкорган - сервис объявлений - квартира аренда\n1комнатная квартира аренда\nТалдыкорган, Микрорайон 3 15 февр.\nТалдыкорган, Микрорайон 2 8 февр.\nТалдыкорган, Микрорайон 3 7 февр.\nКвартира времянка комната аренда времянка Бугор м/р скидка\nАренда 3-ком квартира центр\nТалдыкорган, Центр города 28 янв.\nСдаётся квартира в аренду 1к и 3х комнатная\nТалдыкорган, Центр города 25 янв.\nТалдыкорган, Микрорайон 2 23 янв.\nСдам в аренду 1комнатную квартиру 6мкр


Дагъистан хIадурго буго чемпионаталде\nРеспубликаялде вачIине вуго 1000-ялдасаги цIикIкIун спортсмен ва тренер\n2017 соналъул 24 августалда Парижалда букIараб гугариялъул халкъазда гьоркьосеб федерациялъул (UWW) данделъиялда лъазабуна иргадулаб гугариялъул рахъалъ Европаялъул чемпионат Дагъистаналъул Каспийскалда, ГIали ГIалиевасул цIаралда бугеб спортивияб кIалгIаялда тIобитIизе бугин. Гьелде щвезегIан нилъер республикаялда гьединал чIахIиял турнирал тIоритIун рукIинчIо. Гьайгьай, Россиялдагицин кIиго нухалъ гурони тIобитIичIо гугариялъул рахъалъ Европаялъул чемпионат - 1976 соналда Ленинградалда ва 2006 соналда Москваялда.\nПачалихъалъего кIвар бугеб гьеб спортивияб тадбиралде бугеб хIадурлъиялъул, церечIарал масъалабазул, дандчIвалел захIмалъабазул хIакъалъулъ нижее бицана ДРялъул Спорталъул министерствоялъул спорталъулгун физикияб культураялъул ва резерв хIадур гьабиялъул управлениялъул нухмалъулев Халидбег МахIачевас.\nНилъер гьаниб гугариялъул рахъалъ Европаялъул чемпионат тIобитIизе ихтияр тIалаб гьабулаго, гIезегIан захIмат бихьана республикаялъул Спорталъул министерствоялъул вакилзабазда. Гьеб спортивияб тайпаялъул рахъалъ халкъазда гьоркьосеб федерациялъе тIоцебе къваригIун букIана къецал Румыниялъул Бухаресталда тIоритIизе. Амма Парижалда букIараб данделъиялда бихьизабураб Дагъистаналъул презентациялъ гьезул пикру тIубанго хисизабуна.\n- Лъабго моцIгIан заман хутIун буго чемпионат тIобитIизе. Гьелде кинабго хIадурго бугищ?\n- Аслияб къагIидаялда турнир тIобитIизе кинабго хIадурго буго. ТIоцебесеб иргаялда, UWWялъул тIалабазда рекъон, дагьаб гIатIид гьабуна ГIали ГIалиевасул цIаралда бугеб кIалгIа. Гьединго гьенир жанирги гьарулел руго хиса-басиял. АзаргогIан спортсмен ва гьездаго цадахъ тренерал рещтIине къачIалеб буго «Каспий» санаторий. Жегиги 40 гостиница хIадурго буго гьалбал къабул гьаризе. Мисалалъе, халкъазда гьоркьосел судиязул къокъа, UWWялъул вакиллъи, ай I00 чи къабул гьавизе вуго «Метрополь» гостиницаялъ, гьалбал рещтIине руго «Адмирал», «Жами», «Гранд-Отель» ва цогидалги бакIазда. Транспорталъул бицани, чемпионаталъул заманалда МахIачхъалаялдаса Каспийскалде рагьизе руго цIиял маршрутал, спортсменазе чIезаризе руго автобусал. Чемпионаталъул заманалда нилъер гьанире гIемерал гIадамал рачIине рукIин ва спортивияб кIалгIаялда киназего бакIал гIечIого рукIине бегьулеблъиги хIисабалде босун, нижеда ракIалде ккана Анжи-Аренаялда аскIоб гьоркьоса къотIичIого залалда лъугьа-бахъунеб бихьизабизелъун кIудияб экран лъезе. Гьениб букIине буго 2000-ялдасаги цIикIкIун чиясе гIодов чIезе бакI.\n- Чемпионаталда низам ва хIинкъи гьечIолъи цIуниялъул рахъалъ хIалтIи кин гIуцIизе бугеб?\n- ГIемерал гIадамал рачIине рукIинги хIисабалде босун, гьеб рахъалде хасаб кIвар буссинабизе буго. ХIинкъи гьечIолъи цIуниялъул жавабияллъун рукIине руго Росгвардиягун полиция. Гьезие кумек гьабизе буго волонтераз. Гьелин абуни хIадур гьарулел руго ДРялъул Спорталъул министерствоялъ ва цо-цо цIалул идарабаз. Студентазда, вузал лъугIаразда гьоркьоса тIасарищулел руго ингилис, паранг, немец мацIал лъалел гIолилал. Гьезиеги чIезаризе руго тIаде рачIарал гьалбадериего гIадинал шартIал. Европаялъул чемпионаталъул гIуцIиялъул комитеталъе председательлъи гьабулеб буго республикаялъул нухмалъулесул ишал тIуралев Владимир Васильевас. Гьелъги бицуна турнир тIадегIанаб даражаялда тIобитIиялда хадуб республикаялъул ва пачалихъалъул нухмалъиялъул хасаб бербалагьи букIиналъул.\n- Дур хIисабалда, чан дагъистаниясул цIар ккезе бегьулеб рокъосеб Европаялъул чемпионаталда гIахьаллъизе ругел спортсменазул сияхIалде.\n- Гьеб Аллагьасда гурого лъаларо. Гьале гьал къоязда Красноярскалда букIине буго «Иван Ярыгин-2018» Гран-при ва гьелда тIоцересел бакIал ккурал спортсменазул буго гьенире ккезе цIикIкIун ресалги. Щаклъи бугел гугарухъабазе кьезе буго цоги рес, ай апрель моцI щвелалде тIобитIизе буго Каспиялъул пачалихъазда гьоркьосеб чемпионат. Гьелда гIахьаллъизе руго Ираналдаса, Азербайжаналдаса, Казахстаналдаса ва Туркменистаналдаса гугарухъаби.\n- Дуца ракIалдещвезабуна Ярыгинил турнир. Гьенир щал гIахьаллъизе ругел? Дагъистаналъул тIасабищараб командаялъул мухъилъ камиял ругищ?\n- Гьенир гIахьаллъизе ругел спортсменазул цебеккунисеб сияхIалда гъорлъе ана 25 гугарухъан. Аслияб сияхIалдайин абуни вуго 12-яв: Заур Угуев (57 кг), ХIажимурад Рашидов, ИсмагIил Мусукаев (61 кг), Иляс Бекбулатов, АхIмад Чакаев (65 кг), МухIамад КъурбангIалиев (70 кг), МухIамадхIабиб КъадимухIамадов (74 кг), АхIмад ХIажимухIамадов (79 кг), Даурен Куруглиев (86 кг), ГIабдурашид Садулаев (92 кг), Расул МухIамадов, Шамил Мусаев (97 кг). ТIасабищараб командаялъе кIудияб камилъун ккола сборазул ахирисел къоязда сакъатлъи ккун, мемориалалда Билал Махов гIахьаллъизе гьечIолъи.\nКъеркьезе вуго бищунго къуваталгун\nГьал къоязда Америкаялъул Бостоналда тIобитIараб жубараб речIчIухъанлъиялъул рахъалъ UFCялъул иргадулаб турниралда Дагъистаналдаса спортсмен Ислам МахIачев дандчIвана бразилиялъулав Глейсон Тибаугун. Къеркьей халатбахъана 57 секундалъ. Къокъабго заманалда жаниб нокауталде ккезавуна нилъерас дандияв. Къеркьей лъугIун хадуб букIараб пресс-конференциялда, журналистазул суалазе жавабал кьолаго, гьадин абуна Ислам МахIачевас: «Глейсон вуго къуватав речIчIухъан ва ракIалдецин ккун букIинчIо гьев гьедигIан хехго нокауталде ккезавизе кIвелин. Бергьенлъиялдаса рази вукIинарищха, амма дица кьабураб заралъ дандиясул сахлъиялъе зарал гьабун батиялда хIинкъун вуго», - ян.\n- UFCялъул нухмалъиялда ракIалда гьечIищ дивизионалъул бищунго къуватал 5-язул цояв дуда данде виччазе? Къеркьеялдаса хадуб гьелъул бицинчIищ?\n- Гьелда тIасан UFCялъул нухмалъулезулгун дир кIалъай ккечIо. Амма, ракIалде ккола, Глейсонилгун букIараб къеркьеялдаса хадуб гьез дида данде бищунго къуватал риччалин. Бокьилаан Кевин Лигун къеркьезе. Дагъистаналдаса спортсменазул рахъалъ, гьел хIакъир гьарун гIемер гаргадулев рагIана Кевин. РагIини кьарияб буго гьесул, амма кьалде ккараб заманалда кинав вугевали хIалбихьизе бокьилаан.\nПрочитано 441 раз\tПоследнее изменение Вторник, 30 января 2018 10:05\nДругие материалы в этой категории: « Турниралъул хIасилал гьаруна\t7 меседил ва 4 гIарцул медаль »


«Гьудуллъи» – магIарулазул рухIияб хазина » MaгIарухъ - Авар Басмабазул Цолъи\nБащдаб гIасруялъ цебе жиндир мунагьал чураяв ХIамзатил Расулица кьучI тIамураб, магIарул мацIалъулги, адабияталъулги, маданияталъулги гъанситолъун лъугьараб «Гьудуллъи» журналалъулгун гьудуллъи кквезе ахIулел руго миллатцоял гьелъул редколлегиялъ.\n«Гьудуллъи» буго хасго гьаб заманалда магIарулазе хIажатаб журнал. «Кинабго чурпа лъугьараб» нилъер гIасруялда гьеб журналалъул гьурмазда нилъеда батула магIнаяб калам, камилал асарал, ицц гIадин кенчIолеб ва чилчилиялда чвахулеб магIарул мацI, нилъер халкъалъул тарих, жакъасеб къо ва букIинеселъул хIакъалъулъ пикраби.\n«Гьудуллъи» журналалъул редактор ккола аваразул гьунар цIубарав шагIир, хъвадарухъан, публицист, Расул ХIамзатовасул цIаралда бугеб Дагъистаналъул Пачалихъияб шапакъаталъул лауреат МухIамад ПатахIов.\n«Гьудуллъи» журналалъул авторазда ва редколлегиялда гъорлъ руго магIарулазул машгьурал хъвадарухъаби, шагIирзаби, рагIул устарзаби: Дагъистаналъул Хъвадарухъабазул союзалъул нухмалъулев, халкъияв шагIир МухIамад АхIмадов, жамгIияв хIаракатчи, Дагъистаналъул халкъияв шагIир МухIамад ХIамзаев, филологиял гIелмабазул доктор, профессор Ибрагьимил МухIамад, халкъиял шагIирзаби Залму Батирова, КъурбанмухIамад МухIамадов, хъвадарухъаби МухIамад ГIабдулхIалимов, ГIайшат ГIалиева, ПатIимат ГIабдурахIманова, шагIирзаби ГIайшат Малачиева, ТубхIат Зургьалова, МахIмуд-Апанди МухIамадов ва цогидалги.\nМагIарулазул гьанжесеб адабият буго «Гьудуллъи» журналалъул гьурмазда. Халкъалъул къисматалъул хIакъалъулъ пикраби, тарихиял макъалаби, цIиял асарал – бечедаб буго гьеб басмаялъул хазина.\nЖурналалъул редактор МухIамад ПатахIовас гIуцIана «ШигIрабазул годекIан» абураб, Дагъистаналъул миллияб политикаялъул рахъалъ министерствоялъул къайимлъиялдалъун биччараб гьанжесеб авар литератураялъул антология ва гIумруялде рахъинарулел руго жеги чанги батIи-батIиял пайдаял ишал, проектал.\nАралда таманча речIчIани, бачIунеселъ гIарада речIчIулилан хъвана «Дир Дагъистаналда» ХIамзатил Расулица. «Гьудуллъи» журнал цIалулев, гьелъие подписка гьабурав чиясда киданиги кIочене гьечIо жиндир халкъги, мацIги, адабиятгун маданиятги. Миллаталъул рухIияб бечелъи буго гьаб басмаялда. Нилъедаса ратIалъарал, Дагъистаналъул, Россиялъул ва дунялалъулго литератураялда лъалкI тарал шагIирзабазул ва хъвадарухъабазул асаразегун гIумруялъе цIияб куцалда къимат кьурал, гьезул тIахьал цIия-цIиял гIелазе рагьулел хасал номералги риччала «Гьудуллъиялъул» редколлегиялъ.\nГьединал спецвыпускал, хасал номерал риччана Расул ХIамзатовасул, Фазу ГIалиевалъул, Муса МухIамадовасул, ГIабасил МухIамадил ва цогидалги рагIул устарзабазул юбилеязде.\nНилъер халкъалъул ургъел бугев, миллаталъул рухIияб гIумруялдаса ва адабияб хазинаялдаса ватIа тIезе бокьичIев, магIарул мацIги цIарги, яхIги махIги тIубан жиндилъа тIагIинчIев магIарул чи «Гьудуллъи» хъвазе гIедегIизе вуго.\nНилъер халкъалъул буго дунялго асир гьабураб адабият. Гьелъул хIурмат гьабизе тIадаб буго бищун цебе нилъеда. Аваразул рагIул устарзабазул щвалде щварал асараз инсан куцала, чаран кинигин, лъадарула, гIаданасулъ гIаданлъи тIирщизабула, пикру гьабизе, гIакълу босизе ахIула, бечедаб нилъер авар мацIалъул тIадегIанлъи цIунула ва гьурщула.\nБокьилаан «Гьудуллъи» журнал хъвазе бищун цебе хIаракат бахъани школаз, хасго авар мацIалъул мугIалимзабаз, районазул ва шагьаразул маданиял гIуцIабаз, клубаз, библиотекабаз. Гьеб ишалъулъ цебехъанлъи бихьизабизе мустахIикъаб букIинаан магIарулаз гIумру гьабулел районазул нухмалъулезги.\nАдабияталъ, литератураялъ цIунула ва борхалъиялде бахинабула миллияб мацI, мацI гьечIони, халкъ букIунаро.\nЖакъа нилъер халкъалъул бищун кIвар бугел суалазул цояб ккола рахьдал мацIалъул суал. Цо-цоял авар мацI бицине «нечолел» руго. Дурго халкъалдаса ва мацIалдаса нечезе гуро кколел, роххизе ва чIухIизе ккола. Гьедин гьабула дунялалъул тIолго миллатазги.\n«Гьудуллъи» журналалъул жилдалда нилъеда ратула гьадинал рагIаби:\nБацIцIадаб магIарул мацI,\nАрабги, гьанжесебги –\nГьале дуе «Гьудулъи».\nНилъерго гIадат, гIамал,\nКици, бицен, махсаро;\nХабар гьуинаб гьобол –\nГьудуллъун ккве «Гьудуллъи».\nТавпикъ кьеги магIарулазе «Гьудуллъиялъулгун» гьудуллъи гьабизе ва нилъер мацIги беричаб, бечедаб, гьайбатаб рухIияб дунялги цIунизе. Амин.


Бегулеб буго «Гьудуллъи» журналалъул иргадулаб номер. Гьелъул жилдазул кIиабилеб гьумералда Дагъистаналъул халкъияв шагIир ГIабасил МахIамадие скульптор ГIали МухIамадовас гьабулеб бюсталъул сурат бихьидал, дир пикрабаз сапар цIидасанги ЛъагIилухъе бухьана. ЦIидасанги цеве вачIунев вуго шагIир ва цIидасанги рагIулел руго гьесул, тIабигIат цIилъулелъул, жиндир Савдатихъе раккичIого рукIунгейилан абулел рукIарал рагIаби…\nВа цIидасанги дица, дирго ругьелги босун, салам битIулеб буго гьей хIикматай чIужугIаданалъухъе.\nЙорчIами, Савдат! Гьалеха жакъа-ги бокьун буго дургун гара-чIвари гьабизе. Щайдай ГIабасиласе их хирияб букIараб? Щайгурелъул гьелдасан шагIирасда чIвалеб букIун батила жиндирго къисматалда бищунго гвангъарал лъалкIал толей йигей чIужугIаданалъул тIагIам. Маялъ ракьалде ячIарай дуца цадахъ босун бачIун букIун буго шагIирасул гIумру лъалъазе рокьиги, рокьул цIураб гъасда гьелегьараб цIа бакизе гIураб хинлъиги, ритIухълъиги, мугIрул чIужугIаданалда рекъараб мутIигIлъиги.\nХIурматияй Савдат-эбел. Дурго лъимал гьечIониги, лъималлъун рихьана дуда ниж, шагIирасул гьудулзаби. МагIарулазул аби буго «ЧIужу лъикIав лъикI вуго, чIужу квешав квеш вуго», - йилан абураб. Дуца наслабазеги магIарул адабияталъе-ги тIадегIан гьаруна ГIабасиласул цIарги къадруги.\nДудаса рикIкIад йикIиналъ, рес кколеб гьечIо бокьанщинахъе, ракIщванщинахъе духъе ячIине. Ахирисеб нухалда духъе щвана гъоркьиса.\n- Вай, бабал тIанчIийиланги абун, мун данде ячIиндал, гьеб лахIзаталъ чIаголъи бачIана рекIелъе. Амма берзул хIоринисан тIинкIунго тIинкIун рачIунел цIакъго цIамхIалал ва рухIарал магIил гараз бицунеб букIана дур рекIел тIинда ГIабасиласул цIар хъвараб тах чIобого бугеблъи. Гьалеха живго шагIирги – жиндирго Савдат чиякъ теларилан, гьелда аскIов цохIо азбаралъувго вугев.\nГьале гьаб нухалдаги чIвалеб буго дида, Савдат, дур квераз бежараб чадил гьуинаб махI. Дир хирияй Савдат-эбел, бокьун буго цоги нухалда хIухьбахъизе ГIабасилавгун цадахъ дуца бараб гIаданлъиялъул сивуниб ва сас тун гIенеккун чIезе гIолилал ясазе дуца кьурал ва кьолел ругел гIумруялъул дарсазухъ.\nХъизан цIунизе кIвей, гьелъул\nгъанситоялда чIаголъиялъул лъал-кIал тей, росасул цIар цIвабзазда аскIоб лъезе бажари – гьеле даимлъиялде ине ругел дур дарсал. Жакъа къоялъги гьезие ритIухъайлъун хутIун йиго мун. Дурго ГIабасиласе хирияллъун рукIарал гIадамал гьанжеги хириял руго дуе. ШагIирас гьаниб тараб рокьул цIадухъги кIусун, магIуги тIолеб батила дуца, пашманлъиги рещтIунеб батила духъе, амма дур къисматалъул цIва къобахъанагIан гвангъулеб буго.\nИсана дуца балеб буго 85 сон. Гьеб 85-ябго хIокIалъулги буго щибалъул жиндирго къисматги къисаги. Биччанте ТIадегIанасул квербакъиялдалъун гIумруялда баракат лъезе ва гьелдаго цадахъ дур намусалъул байрахъги бищунго борхатаб сия-лъул тIогьиб парпадизе.\nГьале нахъеги шагIирасул хабада гьесул Савдатгун цадахъ.\nВа нахъеги рагIулеб буго жиндир Савдат чиякъ тогейилан щурулеб шагIирасул гьаракь…\nДругие материалы в этой категории: « «Накалда лъун канги каранда лъун цIулги бичIана»\tБецIдерил магъилъан уней йиго дун... »\n17:05, 05 июня 2020, 14\n17:03, 05 июня 2020, 14\n17:02, 05 июня 2020, 13\n17:02, 05 июня 2020, 67